cyanic-selkie/wikianc huggingface dataset:
ಮನೋವೈದ್ಯಶಾಸ್ತ್ರ (ಸೈಕಿಯಾಟ್ರಿ)
ಸಾಮಾನ್ಯ ಪರಿಗಣನೆಗಳು
ಎಲ್ಲ ಔಷಧಗಳ ಹಾಗೆ, ಮನೋವೈದ್ಯಕೀಯ ಔಷಧಗಳು ಕೂಡ ರೋಗಿಗಳಲ್ಲಿ ಅಡ್ಡ ಪರಿಣಾಮಗಳನ್ನು ಉಂಟುಮಾಡಬಹುದು. ಆದ್ದರಿಂದ ಹೆಚ್ಚಿನವೇಳೆ ಇದು  ನಿರಂತರ ಚಿಕಿತ್ಸಾ ಔಷಧ ಮೇಲ್ವಿಚಾರಣೆ ಯನ್ನು ಒಳಗೊಂಡಿರುತ್ತದೆ. ಉದಾಹರಣೆಗೆ, ಪೂರ್ಣ ರಕ್ತದ ಗಣನೆ (ಫುಲ್ ಬ್ಲಡ್ ಕೌಂಟ್) ಅಥವಾ,  ಲಿಥಿಯಂ ಸಾಲ್ಟ್ ಗಳನ್ನು ತೆಗೆದುಕೊಳ್ಳುವವರಿಗೆ  ಲಿಥಿಯಂನ  ಸೀರಂ  ಮಟ್ಟ,  ಮೂತ್ರಪಿಂಡಗಳಿಗೆ ಸಂಬಂಧಿಸಿದ ಮತ್ತು ಥೈರಾಯ್ಡ್ ಕಾರ್ಯನಿರ್ವಹಣೆ. ಕೆಲವೊಮ್ಮೆ ವಿದ್ಯುತ್‌ಕಂಪನದ (ಎಲೆಕ್ಟ್ರೋಕನ್‌‌ವಲ್ಸಿವ್) ಚಿಕಿತ್ಸೆ ಯನ್ನು  (ECT) ತುಂಬ ಗಂಭೀರ ಮತ್ತು ತೀರಾ ದುರ್ಬಲ ಸ್ಥಿತಿಯಲ್ಲಿ, ವಿಶೇಷವಾಗಿ ಔಷಧಗಳಿಗೆ ಪ್ರತಿಕ್ರಿಯಿಸದ ಸಂದರ್ಭಗಳಲ್ಲಿ ನಡೆಸಲಾಗುವುದು,     ಮನೋವೈದ್ಯಕೀಯ ಔಷಧಗಳ ಪರಿಣಾಮಕಾರತ್ವ  ಮತ್ತು ಅಡ್ಡ ಪರಿಣಾಮಗಳ ಸವಾಲು ಇದ್ದೇಇದೆ.
ಮನೋವೈದ್ಯಕೀಯ ಔಷಧಗಳನ್ನು ತೆಗೆದುಕೊಳ್ಳುವಂತೆ ಸೂಚಿಸುವವರ ಹಾಗೂ ಔಷಧತಯಾರಿಕಾ ಕಂಪನಿಗಳ ಮದ್ಯದ ಆಪ್ತ ಸಂಬಂಧವು ತುಂಬ ವಿವಾದ ಗಳಿಗೆ ಕಾರಣವಾಗುತ್ತಿದೆ. ಜೊತೆಗೆ ಮಾನಸಿಕ ಆರೋಗ್ಯ ನೀತಿಗಳ ಮೇಲೆ ಔಷಧತಯಾರಿಕಾ ಕಂಪನಿಗಳು ಬೀರುತ್ತಿರುವ ಪ್ರಭಾವವೂ ವಿವಾದಾತ್ಮಕವಾಗಿದೆ.
ಒತ್ತಾಯಪೂರ್ವಕ ಔಷಧ ನೀಡುವುದು ಮತ್ತು  "ಒಳನೋಟಗಳ ಕೊರತೆ" ಎಂಬ ಗುರುತುಪಟ್ಟಿ ನೀಡುವುದೂ ಅಷ್ಟೇ ವಿವಾತ್ಮಕವಾಗಿರುತ್ತದೆ. ಅಸಾಮರ್ಥ್ಯದ ಕುರಿತ ಅಮೆರಿಕಾ ರಾಷ್ಟ್ರೀಯ ಮಂಡಳಿ (ಯುಎಸ್ ನ್ಯಾಶನಲ್ ಕೌನ\ನ್ಸಿಲ್ ಆನ್ ಡಿಸೆಬಲಿಟಿ)ಯು ಪ್ರಕಟಿಸಿರುವ ಒಂದು ವರದಿ ಪ್ರಕಾರ, "ವ್ಯಕ್ತಿಯ ಅಭಿಪ್ರಾಯ ಕೇಳದೆಯೇ ಅಥವಾ ಅನೈಚ್ಛಿಕವಾಗಿ ಚಿಕಿತ್ಸೆ ನೀಡುವುದು ಮನೋವೈದ್ಯಕೀಯ ವ್ಯವಸ್ಥೆ ಹೊರತುಪಡಿಸಿದರೆ ಬೇರೆಡೆ ಬಹಳ ಅಪರೂಪ. ಪ್ರಜ್ಞಾಹೀನ ಅಥವಾ ಸಂವಹನ ಮಾಡಲಾಗದ ಸ್ಥಿತಿಯಲ್ಲಿ ಮಾತ್ರ ವ್ಯಕ್ತಿಯನ್ನು ಕೇಳದೆಯೇ ಚಿಕಿತ್ಸೆ ನೀಡಲಾಗುವುದು.   ಮಾನಸಿಕ ಅಸ್ವಸ್ಥತೆ ಇರುವವರು ತಮಗೆ ಚಿಕಿತ್ಸೆ ಇಷ್ಟವಿಲ್ಲ ಎಂದು ತೀವ್ರವಾಗಿ ಪ್ರತಿರೋಧಿಸಿದರೂ, ಅವರಿಗೆ ಚಿಕಿತ್ಸೆಯನ್ನು ಸಾಮಾನ್ಯವಾಗಿ ನೀಡಲಾಗುತ್ತದೆ. ಅವರಿಗೆ 'ಮಾನಸಿಕ ಕಾಯಿಲೆ'ಯಿಂದಾಗಿ 'ಒಳನೋಟಗಳ ಕೊರತೆ'ಯಿದೆ ಅಥವಾ ತಮಗೆ ಚಿಕಿತ್ಸೆಯ ಅಗತ್ಯವಿದೆ ಎಂಬುದನ್ನು ಗುರುತಿಸಲು ಅಸಮರ್ಥರು ಎಂಬ ಸಮರ್ಥನೆಯ ಆಧಾರದಲ್ಲಿ ಚಿಕಿತ್ಸೆ ನೀಡಲಾಗುತ್ತದೆ.     ಆಚರಣೆಯಲ್ಲಿ, 'ಒಳನೋಟಗಳ ಕೊರತೆ'ಯು ಚಿಕಿತ್ಸೆ ನೀಡುತ್ತಿರುವ ವೈದ್ಯರೊಂದಿಗೆ ಒಪ್ಪಿಗೆಯಿಲ್ಲದಿರುವುದು ಎಂದಾಗುತ್ತದೆ ಮತ್ತು ಒಪ್ಪಿಗೆಯಿಲ್ಲದವರನ್ನು'ಅವಿಧೇಯ' ಅಥವಾ 'ಚಿಕಿತ್ಸೆಗೆ ಅಸಹಕಾರಿ' ಎಂದು ಹೆಸರಿಸಲಾಗುತ್ತದೆ."
ಒಳರೋಗಿಗಳ ಚಿಕಿತ್ಸೆ
ಮನೋವೈದ್ಯಕೀಯ ಚಿಕಿತ್ಸೆಗಳು  ಕಳೆದ ಹಲವು ದಶಕಗಳಲ್ಲಿ ಬಹಳಷ್ಟು ಬದಲಾಗಿದೆ. ಹಿಂದೆ, ಮನೋರೋಗಿಗಳನ್ನು ಹೆಚ್ಚಿನವೇಳೆ ಆರು ತಿಂಗಳು ಅಥವಾ ಅದಕ್ಕೂ ಹೆಚ್ಚು ಸಮಯ ಆಸ್ಪತ್ರೆಗೆ ಸೇರಿಸಲಾಗುತ್ತಿತ್ತು, ಕೆಲವು ಸಂದರ್ಭಗಳಲ್ಲಿ ಅನೇಕ ವರ್ಷಗಳವರೆಗೆ ಆಸ್ಪತ್ರೆಗೆ ಸೇರಿಸಲಾಗುತ್ತಿತ್ತು. ಇಂದು, ಮನೋವೈದ್ಯಕೀಯ ಚಿಕಿತ್ಸೆಯನ್ನು ಪಡೆಯುತ್ತಿರುವ ವ್ಯಕ್ತಿಗಳನ್ನು ಹೊರರೋಗಿಗಳಾಗಿ ನೋಡುವುದೇ ಹೆಚ್ಚು. ಆಸ್ಪತ್ರೆಗೆ ಸೇರಿಸುವುದು ಅಗತ್ಯವಿದ್ದರೆ, ಸರಾಸರಿ ಆಸ್ಪತ್ರೆಯಲ್ಲಿರುವುದು ಸುಮಾರು ಒಂದರಿಂದ ಎರಡು ವಾರಗಳು, ಬಹಳ ಕಡಿಮೆ ಜನರನ್ನು ದೀರ್ಘ-ಕಾಲೀನವಾಗಿ ಆಸ್ಪತ್ರೆಯಲ್ಲಿಡಲಾಗುವುದು.
ಮನೋವೈದ್ಯಕೀಯ ಒಳರೋಗಿಗಳು ಎಂದರೆ ಆಸ್ಪತ್ರೆ ಅಥವಾ ಕ್ಲಿನಿಕ್‌ಗಳಿಗೆ ಮನೋವೈದ್ಯಕೀಯ ಆರೈಕೆಯನ್ನು ಪಡೆದುಕೊಳ್ಳಲೆಂದು ಸೇರಿಸಿದ ವ್ಯಕ್ತಿಗಳು. ಕೆಲವರನ್ನು ಅಭಿಪ್ರಾಯ ಕೇಳದೆಯೇ ಸುರಕ್ಷಿತ ಆಸ್ಪತ್ರೆಗೆ ಸೇರಿಸಲಾಗಿರುತ್ತದೆ ಅಥವಾ ಕೆಲವೊಮ್ಮೆ ಕಾನೂನುಕ್ಷೇತ್ರದಲ್ಲಿ ಜೈಲಿನ ವ್ಯವಸ್ಥೆಯೊಳಗೇ ಆಸ್ಪತ್ರಗೆ ಸೇರಿಸಲಾಗುತ್ತದೆ. ಅಮೆರಿಕಾ ಮತ್ತು ಕೆನಡಾ ಸೇರಿದಂತೆ ಅನೇಕ ದೇಶಗಳಲ್ಲಿ, ವ್ಯಕ್ತಿಯ ಅಭಿಪ್ರಾಯ ಕೇಳದೆಯೇ ಆಸ್ಪತ್ರೆಗೆ ಸೇರಿಸುವ ಮಾನದಂಡಗಳು ಸ್ಥಳೀಯ ನ್ಯಾಯಾಧಿಕಾರಕ್ಕೆ ಅನುಗುಣವಾಗಿ ವ್ಯತ್ಯಾಸಗೊಳ್ಳುತ್ತದೆ. ಈ ಮಾನದಂಡಗಳು ಏನಾದರೊಂದು ಮಾನಸಿಕ ಆರೋಗ್ಯ ಪರಿಸ್ಥಿತಿಯನ್ನು ಹೊಂದಿರುವಷ್ಟು ವಿಶಾಲವಾಗಿರಬಹುದು ಅಥವಾ ಅವರು ತಮಗೇ ಅಥವಾ ಬೇರೆಯವರಿಗೆ ಅಪಾಯ ಉಂಟುಮಾಡುವಷ್ಟು ಪರಿಮಿತವೂ ಆಗಿರಬಹುದು. ಸಾರ್ವಜನಿಕ ಸೌಲಭ್ಯಗಳಲ್ಲಿ ಹೀಗೆ ಒಳರೋಗಿಗಳಾಗಿ ಸೇರಿಸಿಕೊಳ್ಳಲು ಹಾಸಿಗೆ ಲಭ್ಯತೆಯು ನೈಜ ನಿರ್ಣಾಯಕ ಅಂಶವಾಗಿರುತ್ತದೆ. ಐರೋಪ್ಯ ಮಾನವ ಹಕ್ಕುಗಳ ಶಾಸನವು ಮಾನಸಿಕ ಅಸ್ವಸ್ಥತೆಯ ವೈದ್ಯಕೀಯ-ಪ್ರಮಾಣೀಕೃತ ವ್ಯಕ್ತಿಗಳನ್ನು ಆಸ್ಪತ್ರೆಯಲ್ಲಿ ಕೂಡಿ ಹಾಕುವುದನ್ನು ನಿಯಂತ್ರಿಸುತ್ತದೆ ಮತ್ತು ಹೀಗೆ ಕೂಡಿಹಾಕುವುದನ್ನು ನಿಯಮಿತವಾಗಿ ಪುನರ್ವಿಮರ್ಶೆ ಮಾಡುವ ಹಕ್ಕನ್ನೂ ಸೇರಿಸಿದೆ.
thumb|ಮನೋವ್ಯಾಧಿಯ ಔಷಧಗಳನ್ನು ನೀಡಲು ಹಲವಾರು ವಿಧಾನಗಳಲ್ಲಿ ಚುಚ್ಚುಮದ್ದು ಕೂಡ ಒಂದು ವಿಧಾನ. ರೋಗಿಗಳು ತಾವಾಗಿಯೇ ಆಸ್ಪತ್ರೆಗೆ ಸೇರಬಹುದು, ರೋಗಿಗೆ ಚಿಕಿತ್ಸೆ ನೀಡುತ್ತಿರುವ ವೈದ್ಯರು ಈ ಕಡಿಮೆ ನಿಯಂತ್ರಿತ ಆಯ್ಕೆಯಿಂದ ಸುರಕ್ಷಿತೆಯೊಂದಿಗೆ ರಾಜಿಯಾದಂತಾಗುವುದಿಲ್ಲ ಎಂದು ಪರಿಗಣಿಸಿದರೆ ಹೀಗೆ ಮಾಡಲು ಅವಕಾಶವಿದೆ. ಒಳರೋಗಿ ಮನೋವೈದ್ಯಕೀಯ ವಾರ್ಡ್‌ಗಳು ತಪ್ಪಿಸಿಕೊಳ್ಳಲಾರದಂತೆ ಭದ್ರವಾಗಿರಬಹುದು (ಹಿಂಸೆ ಅಥವಾ ಸ್ವ-ಹಾನಿಯ ನಿರ್ದಿಷ್ಟ ಅಪಾಯ ಹೊಂದಿದ್ದಾರೆ ಎಂದು ಯೋಚಿಸಲಾದ ವ್ಯಕ್ತಿಗಳಿಗೆ) ಅಥವಾ ಬೀಗಹಾಕದೇ, ತೆರೆದ ಪರಿಸರವೂ ಇರಬಹುದು. ಕೆಲವು ವಾರ್ಡ್‌ಗಳು ಮಹಿಳೆಯರು ಮತ್ತು ಪುರುಷರನ್ನು ಸೇರಿಸಿ ಮಿಶ್ರ-ಲಿಂಗದ ವಾರ್ಡ್‌ ಆಗಿರಬಹುದು, ಆದರೆ ಇತ್ತೀಚೆಗೆ ಮಹಿಳಾ ಒಳರೋಗಿಗಳ ಸುರಕ್ಷತೆಗಾಗಿ ಏಕ-ಲಿಂಗದ ವಾರ್ಡ್‌ಗಳು ಹೆಚ್ಚು ಒಪ್ಪಿಗೆಯಾಗುತ್ತಿವೆ. ಆಸ್ಪತ್ರೆಯ ಆರೈಕೆಯಲ್ಲಿ, ವ್ಯಕ್ತಿಗಳನ್ನು, ತಪಾಸಣೆ, ಮೇಲ್ವಿಚಾರಣೆ ಮಾಡಿದ ನಂತರ ಸಾಮಾನ್ಯವಾಗಿ ಔಷಧಗಳನ್ನು ಬಹುಶಿಸ್ತೀಯ ವೈದ್ಯ ತಂಡವು ಕೊಡುತ್ತದೆ. ಈ ತಂಡವು ವೈದ್ಯರು, ಮನೋವೈದ್ಯಕೀಯ ನರ್ಸ್‌ಗಳು, ಪ್ರಾಯೋಗಿಕ ಅಥವಾ ಕ್ಲಿನಿಕಲ್ ವೈದ್ಯರು, ಮನೋಚಿಕಿತ್ಸಕರು, ಮನೋವೈದ್ಯಕೀಯ ಸಾಮಾಜಿಕ ಕಾರ್ಯಕರ್ತರು, ವೃತ್ತಿಪರ ಚಿಕಿತ್ಸಕರು ಮತ್ತು ಸಾಮಾಜಿಕ ಕಾರ್ಯಕರ್ತರನ್ನು ಒಳಗೊಂಡಿರಬಹುದು. ಮನೋವೈದ್ಯಕೀಯ ಆಸ್ಪತ್ರೆಯಲ್ಲಿ ಚಿಕಿತ್ಸೆಯನ್ನು ಪಡೆಯುತ್ತಿರುವ ವ್ಯಕ್ತಿ ಬೇರೆಯವರಿಗೆ ಅಥವಾ ಸ್ವತಃ ತನಗೇ ಹಾನಿ ಮಾಡುವ ಅಪಾಯವಿದೆ ಎಂದು ನಿರ್ಣಯಿಸಿದ ನಂತರ, ಒಬ್ಬೊಬ್ಬೊರಿಗೇ ನಿರಂತರ ಅಥವಾ ಆಗಾಗ ಮೇಲ್ವಿಚಾರಣೆ ಮಾಡುವಂತೆ ಇಡಬಹುದು. ಜೊತೆಗೆ ದೈಹಿಕವಾಗಿ ನಿರ್ಬಂಧಕ್ಕೊಳಪಡಿಸಬಹುದು ಅಥವಾ ಔಷಧಗಳನ್ನು ನೀಡಬಹುದು. ಒಳರೋಗಿಗಳ ವಾರ್ಡ್‌ಗಳಲ್ಲಿರುವ ವ್ಯಕ್ತಿಗಳಿಗೆ ಕೆಲವು ಸಮಯ ಹೊರಹೋಗಲು ಆಸ್ಪದ ನೀಡಬಹುದು; ಒಬ್ಬರನ್ನೇ ಅಥವಾ  ಯಾರ ಜೊತೆಗಾದರೂ ಕಳುಹಿಸಬಹುದು.
ಅನೇಕ ಮುಂದುವರಿದ ದೇಶಗಳಲ್ಲಿ, 20ನೇ ಶತಮಾನದ ಮಧ್ಯಭಾಗದ ನಂತರ, ಸಮುದಾಯ ಆರೈಕೆ ಸೌಲಭ್ಯದ ಬೆಳವಣಿಗೆಯೊಂದಿಗೆ ಮನೋವೈದ್ಯಕೀಯ ಆಸ್ಪತ್ರೆಗಳಲ್ಲಿ ಹಾಸಿಗೆಗಳ ಅಥವಾ ಒಳರೋಗಿಗಳ ಸಂಖ್ಯೆ ಗಣನೀಯವಾಗಿ ಕಡಿಮೆಯಾಗಿದೆ. ಸರ್ಕಾರಿ ಮತ್ತು ಖಾಸಗಿ ಆಸ್ಪತ್ರೆಗಳಲ್ಲಿ ಒಳರೋಗಿಗಳ ಆರೈಕೆಯ ಮಾನದಂಡಗಳು ಅನುದಾನದ ಪ್ರಮಾಣದಿಂದಾಗಿ ಇನ್ನೂ ಒಂದು ಸವಾಲಾಗಿಯೇ ಉಳಿದಿವೆ ಮತ್ತು ಅಭಿವೃದ್ಧಿಶೀಲ ದೇಶಗಳಲ್ಲಿಯೂ ಇದೇ ಕಾರಣದಿಂದಾಗಿ ಸೌಲಭ್ಯಗಳು ಒಟ್ಟಾರೆಯಾಗಿ ಅಸಮರ್ಪಕವಾಗಿವೆ.
ಹೊರರೋಗಿ ಚಿಕಿತ್ಸೆ
ವ್ಯಕ್ತಿಗಳು ಹೊರರೋಗಿಗಳಾಗಿ ಅಥವಾ ಒಳರೋಗಿಗಳಾಗಿ ಮನೋವೈದ್ಯಕೀಯ ಆರೈಕೆಯನ್ನು ಪಡೆಯಬಹುದು. ಹೊರರೋಗಿ ಚಿಕಿತ್ಸೆಯಲ್ಲಿ ವ್ಯಕ್ತಿಯು ನಿಯಮಿತ ಅವಧಿಗಳಲ್ಲಿ ಸಮಾಲೋಚನೆಗಾಗಿ ವೈದ್ಯರನ್ನು ಹೋಗಿ ಕಾಣಬೇಕಾಗುತ್ತದೆ ಮತ್ತು ಇಂತಹ ಭೇಟಿಗಳು ಸಾಮಾನ್ಯವಾಗಿ 30ರಿಂದ 60 ನಿಮಿಷಗಳವರೆಗೆ ಆಗಬಹುದು. ಈ ಸಮಾಲೋಚನೆಗಳು ಸಾಧಾರಣವಾಗಿ ಮನೋವೈದ್ಯರು ವ್ಯಕ್ತಿಯನ್ನು ಸಂದರ್ಶಿಸುವುದನ್ನು ಒಳಗೊಂಡಿರುತ್ತದೆ. ವ್ಯಕ್ತಿಯ ಪರಿಸ್ಥಿತಿಯ ಕುರಿತ ತಮ್ಮ ಮೌಲ್ಯಾಂಕನವನ್ನು ಪರಿಷ್ಕರಣೆ ಮಾಡಿಕೊಳ್ಳಲು ಮತ್ತು ಮನೋಚಿಕಿತ್ಸೆ ನೀಡಲು ಅಥವಾ ಪುನರ್ವಿಮರ್ಶೆ ಮಾಡಲು ಇದು ಅಗತ್ಯವಾಗಿರುತ್ತದೆ. ಎಷ್ಟು ದಿನಗಳಿಗೊಮ್ಮೆ ಮನೋವೈದ್ಯರು ವ್ಯಕ್ತಿಗಳನ್ನು ಕಾಣುತ್ತಾರೆ ಎಂಬುದು ವ್ಯಾಪಕವಾಗಿ ವ್ಯತ್ಯಾಸಗೊಳ್ಳುತ್ತದೆ. ಮನೋವ್ಯಾಧಿ ಯಾವ ಬಗೆಯದು, ಅದರ ತೀವ್ರತೆ, ಪ್ರತಿ ವ್ಯಕ್ತಿಯ ಪರಿಸ್ಥಿತಿಯ ಸ್ಥಿರತೆ ಇತ್ಯಾದಿ ಅಂಶಗಳನ್ನು ಅವಲಂಬಿಸಿ ಕೆಲವು ದಿನಗಳಿಂದ ತಿಂಗಳುಗಳ ಅಂತರದಲ್ಲಿ ವೈದ್ಯರು ರೋಗಿಗೆ ಪುನಾ ಬರಲಿಕ್ಕೆ ಹೇಳುತ್ತಾರೆ. ಜೊತೆಗೆ ಚಿಕಿತ್ಸೆ ಪಡೆಯುವ ವ್ಯಕ್ತಿ ಮತ್ತು ವೈದ್ಯರು ಇಬ್ಬರಿಗೂ ಯಾವ ಅಂತರದಲ್ಲಿ ಭೇಟಿಯಾಗುವುದು ಅನುಕೂಲ, ಉತ್ತಮ ಎಂಬುದನ್ನೂ ಇದು ಅಲಂಬಿಸಿರುತ್ತದೆ. ಮನೋವೈದ್ಯರು ಮನೋಚಿಕಿತ್ಸೆ ಅಥವಾ "ಮಾತಿನ " ಚಿಕಿತ್ಸೆಗೆ ಅಥವಾ ವರ್ತನಾ ಮಾರ್ಪಾಡು ಚಿಕಿತ್ಸೆಗೆ ಹೆಚ್ಚಿನ ಸಮಯ ಮೀಸಲಿಡುವ ಬದಲಿಗೆ ಮನೋಔಷಧಶಾಸ್ತ್ರ ಅಂದರೆ ಔಷಧಗಳನ್ನು ತೆಗೆದುಕೊಳ್ಳಲು ಸೂಚಿಸುವುದಕ್ಕೆ ತಮ್ಮ ಚಿಕಿತ್ಸೆಯನ್ನು ಸೀಮಿತಗೊಳ್ಳುವುದು ಹೆಚ್ಚುತ್ತಿದೆ. ಸಮುದಾಯ ಮನೋವೈದ್ಯಶಾಸ್ತ್ರದಲ್ಲಿ ಮನೋವೈದ್ಯರ ಪಾತ್ರ ಬದಲಾಗುತ್ತಿದೆ. ಈಗ ಈ ನಿಟ್ಟಿನಲ್ಲಿ ಹಲವಾರು ಜನರು ನಾಯಕತ್ವ ಪಾತ್ರಗಳನ್ನು ತೆಗೆದುಕೊಳ್ಳುತ್ತಿದ್ದಾರೆ. ಜೊತೆಗೆ ಆರೋಗ್ಯ ವೃತ್ತಿಪರರ ಒಕ್ಕೂಟದ ಸಂಯೋಜನಾ ಮತ್ತು ಮೇಲ್ವಿಚಾರಣಾ ತಂಡಗಳು ಮತ್ತು ಕಿರಿಯ ವೈದ್ಯರುಗಳು ಆರೋಗ್ಯ ಸೇವೆಗಳನ್ನು ಒದಗಿಸಲು ಮುಂದಾಗುತ್ತಿದ್ದಾರೆ.
ಬಾಹ್ಯ ಕೊಂಡಿಗಳು
ವರ್ಗ:ವೈದ್ಯಕೀಯ ವಿಶೇಷತೆ ವರ್ಗ:ಮಾನಸಿಕ ಆರೋಗ್ಯ ವರ್ಗ:ನರವಿಜ್ಞಾನ ವರ್ಗ:ಮನೋವೈದ್ಯ ವರ್ಗ:ಗ್ರೀಕ್ ಭಾಷೆಯಿಂದ ಎರವಲು ಪದಗಳು ವರ್ಗ:ವೈದ್ಯಕೀಯ ಶಾಲೆಯಲ್ಲಿ ಕಲಿಸಲಾಗುವ ವಿಷಯಗಳು
ಗೊರಕೆ ಹೊಡೆಯುವುದು
ಗೊರಕೆಯ ಬಗೆಗಿನ ಸಂಖ್ಯಾಶಾಸ್ತ್ರವು ಸಾಮಾನ್ಯವಾಗಿ ವಿರೋಧಕವಾಗಿರುತ್ತದೆ, ಆದರೆ ಕಡೇಪಕ್ಷ 30%ನಷ್ಟು ವಯಸ್ಕರು ಹಾಗು ಸಂಖ್ಯಾಶಾಸ್ತ್ರದ ಪ್ರಕಾರವಾಗಿ ಬಹುಶಃ 50%ನಷ್ಟು ಜನರು ಗೊರಕೆ ಹೊಡೆಯುತ್ತಾರೆ. 5,713 ಇಟಾಲಿಯನ್ ನಿವಾಸಿಗಳ ಮೇಲೆ ನಡೆಸಿದ ಒಂದು ಸಮೀಕ್ಷೆಯು 24%ನಷ್ಟು ಪುರುಷರು ಹಾಗು 13.8%ನಷ್ಟು ಮಹಿಳೆಯರು ದಿನಂಪ್ರತಿ ಗೊರಕೆ ಹೊಡೆಯುತ್ತಾರೆಂದು ಗುರುತಿಸಲಾಗಿದೆ, ಇದು 60 ರಿಂದ 65 ವರ್ಷ ವಯಸ್ಸಿನ 60%ನಷ್ಟು ಪುರುಷರು ಹಾಗು 40%ನಷ್ಟು ಮಹಿಳೆಯರ ಹೆಚ್ಚಿನ ಸಂಖ್ಯೆಯನ್ನು ತೋರುತ್ತದೆ; ಇದರ ಪ್ರಕಾರ ವಯಸ್ಸಾದಂತೆಲ್ಲ ಗೊರಕೆಯ ಹೊಡೆಯುವುದು ಅಧಿಕವಾಗುತ್ತದೆ ಎಂದು ಸೂಚಿಸಲಾಗಿದೆ.
ಪರಿಣಾಮಗಳು
ಗೊರಕೆಯನ್ನು ಹೊಡೆಯುವವರಿಗೆ ಹಾಗು ಅವರ ಸುತ್ತಮುತ್ತಲಿನವರಿಗೆ ಗೊರಕೆಯು ನಿದ್ರೆಗೆ ಭಂಗವನ್ನುಂಟುಮಾಡುತ್ತದೆ, ಜೊತೆಗೆ ಹಗಲಿನ ಸಮಯದಲ್ಲಿ ಅರೆನಿದ್ರಾವಸ್ಥೆ, ಸಿಡುಕುತನ, ಗಮನದ ಕೊರತೆ ಹಾಗು ಕಾಮಾಸಕ್ತಿಯನ್ನು ತಗ್ಗಿಸುತ್ತದೆ. ಇದರಿಂದ ನರಳುವವರಿಗೆ ಮಹತ್ವದ ಮಾನಸಿಕ ಹಾಗು ಸಾಮಾಜಿಕ ಹಾನಿಯು ಉಂಟಾಗುತ್ತದೆಂದೂ ಸಹ ಸೂಚಿಸಲಾಗಿದೆ. ಜೋರಾಗಿ ಗೊರಕೆ ಹೊಡೆಯುವುದು ಹಾಗು ಹೃದಯಾಘಾತದ ಅಪಾಯದ(ಸುಮಾರು +67%ನಷ್ಟು ಅವಕಾಶ) ನಡುವೆ ಗುಣಾತ್ಮಕವಾದ ಪರಸ್ಪರ ಸಂಬಂಧವಿದೆಯೆಂದು ಹಲವಾರು ಅಧ್ಯಯನಗಳು ಗಮನಕ್ಕೆ ತಂದಿವೆ.
ಆದಾಗ್ಯೂ ಗೊರಕೆ ಹೊಡೆಯುವುದನ್ನು ಸಾಮಾನ್ಯವಾಗಿ ಒಂದು ಸಣ್ಣ ಹಿಂಸೆಯೆಂದು ಪರಿಗಣಿಸಲಾದರೂ, ಗೊರಕೆ ಹೊಡೆಯುವವರು ಕೆಲವೊಂದು ಬಾರಿ ತಮ್ಮ ಜೀವನ ಶೈಲಿಯಲ್ಲಿ ತೀವ್ರತರವಾದ ಧಕ್ಕೆಯನ್ನು ಎದುರಿಸುತ್ತಾರೆ. ಆರ್ಮ್ಸ್ಟ್ರಾಂಗ್ ಮತ್ತಿತರರು ನಡೆಸಿದ ನಡುವಿನ ಅಧ್ಯಾಯಗಳ ಪ್ರಕ್ರಿಯೆಯು, ಗೊರಕೆ ಹೊಡೆಯುವುದನ್ನು ಶಸ್ತ್ರಚಿಕಿತ್ಸೆಯ ಮೂಲಕ ಸರಿಪಡಿಸಿದ ನಂತರ ದಾಂಪತ್ಯದಲ್ಲಿ ಒಂದು ಮಹತ್ವದ ಸುಧಾರಣೆಯು ಕಂಡುಬಂದಿರುವುದು ಸಂಖ್ಯಾಶಾಸ್ತ್ರರೀತ್ಯಾ ಪತ್ತೆಯಾಗಿದೆ. ಇದನ್ನು ಗಾಲ್ ಮತ್ತಿತರರು, ಕಾರ್ಟ್ರೈಟ್ ಹಾಗು ನೈಟ್ ಹಾಗು ಫಿಟ್ಜ್ಪ್ಯಾಟ್ರಿಕ್ ಮತ್ತಿತರರು ಒದಗಿಸಿದ ಸಾಕ್ಷ್ಯವನ್ನು ಆಧರಿಸಿ ದೃಢಪಡಿಸಲಾಯಿತು.
ಇತ್ತೀಚಿನ ಅಧ್ಯಯನಗಳು "ಗೊರಕೆಯು" ಶೀರ್ಷಧಮನಿ ಅಪಧಮನಿ ಕಾಠಿಣ್ಯ ಹಾಗು ಪಾರ್ಶ್ವವಾಯುವಿನ ಅಪಾಯವು ಉಂಟಾಗುತ್ತದೆಂದು ಹೇಳುತ್ತವೆ. ಸಂಶೋಧಕರ ಪ್ರಕಾರ, ಜೋರಾಗಿ ಗೊರಕೆ ಹೊಡೆಯುವುದರಿಂದ ಶೀರ್ಷಧಮನಿಯಲ್ಲಿ ರಕ್ತಸಂಚಾರವು ಕ್ರಮವಿಲ್ಲದೆ ನಡೆಯುತ್ತದೆ, ಇದು ಗಾಳಿದಾರಿಗೆ ಸಮೀಪದಲ್ಲಿರುತ್ತದೆಂದು ಆಧಾರ ಕಲ್ಪನೆ ಮಾಡುತ್ತಾರೆ. ಸಾಧಾರಣವಾಗಿ ಹೇಳುವುದಾದರೆ, ಕ್ರಮವಿಲ್ಲದ ಹೆಚ್ಚಿನ ರಕ್ತಸಂಚಾರವು ರಕ್ತ ಕಣಗಳಿಗೆ ಪ್ರಚೋದನೆಯನ್ನು ಉಂಟುಮಾಡುತ್ತದೆ. ಜೊತೆಗೆ ಇದನ್ನು ಮುಂಚೆ ಅಪಧಮನಿ ಕಾಠಿಣ್ಯವನ್ನು ಉಂಟು ಮಾಡುವ ಒಂದು ಕಾರಣವೆಂದು ಸೂಚಿಸಲಾಗುತ್ತಿತ್ತು.
ಚಿಕಿತ್ಸಾಕ್ರಮ
ಗೊರಕೆಯನ್ನು ಸರಿಪಡಿಸುವ ಬಹುತೇಕ ಎಲ್ಲ ಚಿಕಿತ್ಸಾಕ್ರಮಗಳು ಉಸಿರಾಟದ ದ್ವಾರದಲ್ಲಿ ಉಂಟಾಗುವ ನಿರೋಧವನ್ನು ಸರಿಪಡಿಸುವುದರ ಸುತ್ತ ಆವರ್ತಿಸುತ್ತವೆ. ಈ ಕಾರಣದಿಂದಾಗಿ ಗೊರಕೆ ಹೊಡೆಯುವವರಿಗೆ ತೂಕ ಇಳಿಸಿಕೊಳ್ಳಲು ಸಲಹೆ ನೀಡಲಾಗುತ್ತದೆ. (ಗಂಟಲನ್ನು ಒತ್ತುವ ಕೊಬ್ಬನ್ನು ತಡೆಯಲಾಗುತ್ತದೆ), ಧೂಮಪಾನ ಮಾಡುವುದನ್ನು ನಿಲ್ಲಿಸಬೇಕಾಗುತ್ತದೆ,(ಧೂಮಪಾನವು ಗಂಟಲನ್ನು ದುರ್ಬಲಗೊಳಿಸುತ್ತದೆ. ಅದಲ್ಲದೇ ಗಂಟಲಿಗೆ ಪ್ರತಿಬಂಧಕ ಒಡ್ಡುತ್ತದೆ; ಹಾಗು ಅಂಗಾತನಾಗಿ ಮಲಗುವುದನ್ನು ತಡೆಗಟ್ಟಬೇಕು(ಗಂಟಲಿಗೆ ತಡೆಯೊಡ್ಡದಂತೆ ನಾಲಗೆಯನ್ನು ತಡೆಹಿಡಿಯಬೇಕು). ಇತರ ಹಲವಾರು ಚಿಕಿತ್ಸಾಕ್ರಮಗಳೂ ಸಹ ಲಭ್ಯವಿದೆ, ಅಂಗಡಿಗಳಲ್ಲಿ ದೊರಕುವ ಪರ್ಯಾಯ ಸಹಾಯಕ ಸಾಧನಗಳಾದ ಮೂಗಿನ ಪಟ್ಟಿ ಅಥವಾ ಮೂಗಿನ ಕ್ಲಿಪ್ ಗಳು, ತೈಲಲೇಪಿತ ಸೇಚಕಗಳು, ಹಾಗು "ಆಂಟಿ ಸ್ನೋರ್" ಹೊದಿಕೆಗಳು ಹಾಗು ದಿಂಬುಗಳಿಂದ ಹಿಡಿದು ಅಪಸಾಮಾನ್ಯ ಚಟುವಟಿಕೆಗಳಾದ ಡಿಜರಿಡೂಗಳನ್ನು (ಆಸ್ಟ್ರೇಲಿಯಾದ ಆದಿವಾಸಿಗಳ ಕೊಳವೆಯಾಕಾರದ ವಾದ್ಯ)ನುಡಿಸುವುದೂ ಸೇರಿದೆ. ಆದಾಗ್ಯೂ, ಗೊರಕೆ ಹೊಡೆಯುವುದನ್ನು ಒಂದು ವೈದ್ಯಕೀಯ ಸಮಸ್ಯೆಯೆಂದು ಗುರುತಿಸಲಾಗಿದೆ. ಜೊತೆಗೆ ಗೊರಕೆಯನ್ನು ಹೊಡೆಯುವವರು ರೋಗಲಕ್ಷಣವನ್ನು(ಅಂದರೆ ಗೊರಕೆ ಹೊಡೆಯುವುದು) ಮರೆಮಾಚುವ ವಿಧಾನಗಳ ಮೇಲೆ ಭರವಸೆ ಇಡುವ ಮುಂಚೆ ವೃತ್ತಿಪರ ವೈದ್ಯಕೀಯ ಸಲಹೆಯನ್ನು ಪಡೆಯಬೇಕು. ಆದರೆ ಮೂಲ ಪರಿಸ್ಥಿತಿಗೆ ಚಿಕಿತ್ಸೆ ನೀಡಬಾರದು.
ದಂತ ಪರಿಕರಗಳು
ವಿಶೇಷವಾಗಿ ತಯಾರಾದ ದಂತ ಪರಿಕರಗಳಾದ(ಕೃತಕದಂತ) ಮ್ಯಾಂಡಿಬ್ಯುಲರ್ ಅಡ್ವಾನ್ಸ್ಮೆಂಟ್ ಸ್ಪ್ಲಿಂಟ್ ಗಳು, ಕೆಳಗಿನ ದವಡೆಯನ್ನು ಸ್ವಲ್ಪಮಟ್ಟಿಗೆ ಮುಂದಕ್ಕೆ ತರುವುದರ ಜೊತೆಗೆ ಆ ಮೂಲಕ ನಾಲಗೆಯನ್ನು ಮುಂದಕ್ಕೆ ತರುತ್ತವೆ, ಇದು ಗೊರಕೆಗೆ ಇರುವ ಸಾಮಾನ್ಯ ವಿಧಾನದ ಚಿಕಿತ್ಸೆಯಾಗಿದೆ. ಮಾದರಿಯಾಗಿ, ನಿದ್ರಾ ಶ್ವಾಸಬಂಧನದ ದಂತಚಿಕಿತ್ಸಾಶಾಸ್ತ್ರದಲ್ಲಿ ವಿಶೇಷತೆಯನ್ನು ಪಡೆದ ಒಬ್ಬ ದಂತವೈದ್ಯನ ಸಲಹೆ ಪಡೆಯಲಾಗುತ್ತದೆ. ಇಂತಹ ಪರಿಕರಗಳು ಗೊರಕೆಯನ್ನು ಕಡಿಮೆ ಮಾಡುವಲ್ಲಿ ಪರಿಣಾಮಕಾರಿಯಾಗಿರುವುದು ದೃಢಪಟ್ಟಿದೆ. ಜೊತೆಗೆ ನಿದ್ರಾ ಶ್ವಾಸಬಂಧನದ ಪರಿಸ್ಥಿತಿಗಳಲ್ಲಿ ಶ್ವಾಸಬಂಧನವು ಸೌಮ್ಯವಾಗುತ್ತದೆ ಅಥವಾ ಮಿತವಾಗುತ್ತದೆ.ಮ್ಯಾಂಡಿಬ್ಯುಲರ್ ಅಡ್ವಾನ್ಸ್ಮೆಂಟ್ ಸ್ಪ್ಲಿಂಟ್ ಗಳನ್ನು CPAP ಯಂತ್ರಗಳಿಗಿಂತ ಹೆಚ್ಚು ಉತ್ತಮವೆಂದು ಸಾಮಾನ್ಯವಾಗಿ ಪರಿಗಣಿಸಲಾಗುತ್ತದೆ. ಸಂಭಾವ್ಯವಾದರೂ ವಿರಳವಾದ ಅಡ್ಡಪರಿಣಾಮಗಳಲ್ಲಿ ಕ್ರಮೇಣವಾಗಿ ಹಲ್ಲಿನ ಅಪಸ್ಥಾನ, ಟೆಂಪೊರೋಮ್ಯಾಂಡಿಬ್ಯುಲರ್ ಜಾಯಿಂಟ್ ಡಿಸಾರ್ಡರ್, ತೀವ್ರತರವಾದ ಜೊಲ್ಲುಸುರಿತ ಹಾಗು ಒಸಡಿನ ಉಪದ್ರವಗಳು ಸೇರಿವೆ.
ಅಂಗಡಿಗಳಲ್ಲಿ ದೊರೆಯುವ ಮ್ಯಾಂಡಿಬ್ಯುಲರ್ ಅಡ್ವಾನ್ಸ್ಮೆಂಟ್ ಸ್ಪ್ಲಿಂಟ್ ಗಳು ಸರಿಯಾದ ರೀತಿಯಲ್ಲಿ ಅಳವಡಿಸಿದಾಗ ಇದೆ ರೀತಿಯಾದ ಅನುಕೂಲಗಳನ್ನು ಉಂಟುಮಾಡುತ್ತವೆ. ಇವುಗಳನ್ನು ಸಾಮಾನ್ಯವಾಗಿ ಇವು ಪಾಲಿಮರ್ ನಿಂದ ತಯಾರಿಸಲಾಗಿರುತ್ತದೆ. ಜೊತೆಗೆ ಇವುಗಳು ಕ್ರೀಡೆಗಾಗಿ ಬಳಸುವ ಬಾಯಿಯ ರಕ್ಷಕಗಳ ಮಾದರಿಯಲ್ಲೇ ಕಂಡುಬರುತ್ತದೆ. ವೃತ್ತಿಪರರು ಅಳವಡಿಸುವ ಪರಿಕರಗಳಿಗಿಂತ ಅಗ್ಗದ ಪರಿಕರಗಳ ಒಂದು ಅನನುಕೂಲವೆಂದರೆ ದವಡೆಯ ಸ್ಥಾನಕ್ಕೆ ಸರಿಯಾದ ರೀತಿಯಲ್ಲಿ ಅಳವಡಿಸುವಾಗ ಉಂಟಾಗುವ ಸಮಸ್ಯೆ. ಅಗತ್ಯಕ್ಕಿಂತ ಮುಂದು ಬಂದ ದವಡೆಯು ಅದರ ಸಂಧಿಯ ನೋವಿಗೆ ಕಾರಣವಾಗುತ್ತದೆ, ಆದರೆ ಹಿಂದಿರುವ ದವಡೆಗೆ ಅಳವಡಿಸಿದಾಗ ಇದು ಚಿಕಿತ್ಸಾಕ್ರಮಕ್ಕೆ ಸಂಬಂಧಿಸಿದಂತೆ ಯಾವುದೇ ಪರಿಣಾಮವನ್ನು ಉಂಟುಮಾಡುವುದಿಲ್ಲ. ವೃತ್ತಿಪರರು ಅಳವಡಿಸುವ ಪರಿಕರಗಳು ಸಾಧಾರಣವಾಗಿ ದವಡೆ ಒಗ್ಗಿಕೊಳ್ಳುತ್ತವೆ. ಈ ರೀತಿಯಾಗಿ ಇದರ ಅಳವಡಿಕೆಯ ನಂತರ ದವಡೆಯು ಮುಂದುಬರುವುದನ್ನು ಸುಲಭವಾಗಿ ಹೆಚ್ಚಿಸಬಹುದು ಅಥವಾ ಕಡಿಮೆ ಮಾಡಬಹುದು. "ಸ್ವತಃ ಅಳವಡಿಸಿಕೊಳ್ಳುವ" ಪರಿಕರಗಳನ್ನು ಹೊಂದಿಸಿಕೊಳ್ಳಲು ಮರುತಾಪನಗೊಳಿಸಿ ಮತ್ತೆ ಅದನ್ನು ಬೇಕಾದ ಆಕಾರಕ್ಕೆ ಹೊಸದಾಗಿ ರೂಪಿಸಿಕೊಳ್ಳುವುದು ಅಗತ್ಯವಾಗಿರುತ್ತದೆ. ಪರ್ಯಾಯವಾಗಿ, ಕಡಿಮೆ ವೆಚ್ಚದ, ಒಂದು ಹೊಸ ಸ್ಪ್ಲಿಂಟ್ ನ್ನು ಬಳಸಬಹುದು.
ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲಿ, ಮ್ಯಾಂಡಿಬ್ಯುಲರ್ ಅಡ್ವಾನ್ಸ್ಮೆಂಟ್ ಸ್ಪ್ಲಿಂಟ್ ಗಳನ್ನು ಪ್ರಸಕ್ತದಲ್ಲಿ ವೈದ್ಯಕೀಯ ಪರಿಕರಗಳ ಎರಡನೇ ವರ್ಗವೆಂದು ಪರಿಗಣಿಸಲಾಗುತ್ತದೆ ಜೊತೆಗೆ ಇದನ್ನು ಲಿಖಿತ ಸೂಚಿಯಿಲ್ಲದೆ ಕಾನೂನುಬದ್ಧವಾಗಿ ಮಾರಾಟಮಾಡುವುದು ಸಾಧ್ಯವಿಲ್ಲ. ಆದಾಗ್ಯೂ, ಅಮೆರಿಕನ್ನರಿಗೆ, ಈ ಪರಿಕರಗಳು ಅಮೆರಿಕ ಸಂಯುಕ್ತ ಸಂಸ್ಥಾನದ ಹೊರಗೆ ಖರೀದಿಸಲು ಅವಕಾಶವಿದೆ, ಹಾಗು ಖಾಸಗಿ ಬಲಕೆಗಾಗಿ ಇವುಗಳನ್ನು ಆಮದು ಮಾಡಿಕೊಳ್ಳಬಹುದು. ಆಸ್ಟ್ರೇಲಿಯದಲ್ಲಿ, ತಯಾರಕರು ಇದಕ್ಕೆ TGAಯಿಂದ ಅನುಮತಿಯನ್ನು ಪಡೆಯಬಹುದು.(ಥೆರಾಪೆಟಿಕ್ ಗೂಡ್ಸ್ ಅಡ್ಮಿನಿಸ್ಟ್ರೆಶನ್), ಇದು ವೈದ್ಯರ ಸಲಹೆ ಇಲ್ಲದೆ ಸಾಧಾರಣ ಬಿಡಿ ಮಾರಾಟದ ಅಂಗಡಿಗಳ ಮೂಲಕ ಮಾರಾಟ ಮಾಡಲು ಅವಕಾಶ ಮಾಡಿಕೊಡುತ್ತದೆ.
ಧನಾತ್ಮಕ ಗಾಳಿ ಒತ್ತಡ (ಕಂಟಿನ್ಯುಯಸ್ ಏರ್ ವೇ ಪ್ರೆಷರ್)
ಕಂಟಿನ್ಯೂಅಸ್ ಏರ್ ವೇ ಪ್ರೆಷರ್ (CPAP) ಯಂತ್ರವು ಸಾಮಾನ್ಯವಾಗಿ ನಿದ್ರಾಶ್ವಾಸಬಂಧ ಹಾಗು ಅದಕ್ಕೆ ಸಂಬಂಧಿಸಿದ ಗೊರಕೆಯನ್ನು ನಿಯಂತ್ರಿಸಲು ಸಾಮಾನ್ಯವಾಗಿ ಬಳಕೆ ಮಾಡಲಾಗುತ್ತದೆ. ಗಾಳಿದಾರಿಯನ್ನು ಮುಕ್ತವಾಗಿಡಲು, ಒಂದು ಶೂಬಾಕ್ಸ್-ಗಾತ್ರದ ಪಂಪ್ ಗಳನ್ನು ಗಾಳಿಯ ಒಂದು ನಿಯಂತ್ರಿತ ಹರಿವಿನ ಮೂಲಕ ಮೂಗು, ಬಾಯಿ, ಅಥವಾ ಎರಡಕ್ಕೂ ಧರಿಸಲಾದ ಒಂದು ಮುಸುಕಿನ ನಮ್ಯವಾದ ಮೆತು ನೀರ್ಕೊಳವಿಯಿಂದ ಹಾಯಿಸಬಹುದು.
ಶಸ್ತ್ರಚಿಕಿತ್ಸೆ
ಗೊರಕೆ ಹೊಡೆಯುವುದನ್ನು ಸರಿಪಡಿಸಲು ಲಭ್ಯವಿರುವ ಒಂದು ವಿಧಾನವೆಂದರೆ ಶಸ್ತ್ರಚಿಕಿತ್ಸೆ. ಕೆಲವು ವಿಧಾನಗಳಲ್ಲಿ, ಉದಾಹರಣೆಗೆ ಉವಲೋಪ್ಯಲಟೋಫಾರಿನ್ಗೋಪ್ಲ್ಯಾಸ್ಟಿ,(ಶಬ್ದಗ್ರಹಣ ಮತ್ತು ಶ್ವಾಸನಾಳದ ಚಿಕಿತ್ಸೆ) ಈ ವಿಧಾನದಲ್ಲಿ ಗಂಟಲಿನ ಹಿಂಭಾಗದಲ್ಲಿರುವ ಜೀವಕೋಶಗಳನ್ನು ತೆಗೆದುಹಾಕಿ ಗಾಳಿದಾರಿಯನ್ನು ವಿಸ್ತಾರಗೊಳಿಸುವ ಪ್ರಯತ್ನ ಮಾಡಲಾಗುತ್ತದೆ, ಇದರಲ್ಲಿ ಉವುಲ ಹಾಗು ಫಾರಿನ್ಕ್ಸ್ ಸೇರಿದೆ. ಈ ಶಸ್ತ್ರಚಿಕಿತ್ಸೆಗಳು ಅತಿಕ್ರಮಣಶೀಲವಾಗಿದೆ, ಆದಾಗ್ಯೂ, ಇದರಿಂದ ಅಡ್ಡಪರಿಣಾಮಗಳು ಉಂಟಾಗುವ ಅಪಾಯಗಳಿವೆ. ಇದರಿಂದ ಉಂಟಾಗುವ ಅತ್ಯಂತ ಅಪಾಯಕಾರಿ ಅಂಶವೆಂದರೆ ಗಾಳಿದಾರಿಯನ್ನು ಸಂಕುಚಿತಗೊಳಿಸುವ ನಿಟ್ಟಿನಲ್ಲಿ ಗಂಟಲಿನೊಳಗೆ ನಡೆಸಲಾಗುವ ಶಸ್ತ್ರಚಿಕಿತ್ಸೆಗಳು ಜೀವಕೋಶಗಳ ಮೇಲೆ ಗಾಯದ ಗುರುತನ್ನು ಉಂಟುಮಾಡುತ್ತವೆ, ಇದು ವೆಲೋಫಾರಿನ್ಕ್ಸ್ ನಲ್ಲಿ ಗಾಳಿದಾರಿಯನ್ನು ನಾಶಮಾಡುತ್ತದೆ. ಗಾಯದ ಗುರುತಾಗುವುದು ವ್ಯಕ್ತಿಯನ್ನು ಅವಲಂಬಿಸಿರುತ್ತದೆ, ಈ ರೀತಿಯಾಗಿ ಒಬ್ಬ ಶಸ್ತ್ರಚಿಕಿತ್ಸಕನಿಗೆ ವ್ಯಕ್ತಿಯು ಗಾಯದ ಗುರುತಿಗೆ ಒಳಗಾಗುತ್ತಾನೆಯೇ ಇಲ್ಲವೇ ಎಂಬುದನ್ನು ಹೇಳುವುದು ಕಷ್ಟವಾಗುತ್ತದೆ. ಫಾರ್ನಿಜಿಯಲ್ ಶಸ್ತ್ರಚಿಕಿತ್ಸೆಯಿಂದ ಗಾಳಿದಾರಿಗೆ ಉಂಟಾದ ಹಾನಿಯ ಪರಿಣಾಮವಾಗಿ ಕೆಲ ರೋಗಿಗಳು ತೀವ್ರತರವಾದ ನಿದ್ರಾಶ್ವಾಸಭಂಗಕ್ಕೆ ಗುರಿಯಾಗಿದ್ದರೆಂದು ವರದಿ ಮಾಡಲಾಗಿದೆ. ಪ್ರಸಕ್ತದಲ್ಲಿ, ಅಮೆರಿಕನ್ ಮೆಡಿಕಲ್ ಅಸೋಸಿಯೇಶನ್, ಗಂಟಲಕುಳಿ ಅಥವಾ ಕಿರುನಾಳಗೆಯ ಶಸ್ತ್ರಚಿಕಿತ್ಸೆಗೆ ಲೇಸರ್ ನ ಬಳಕೆ ಮಾಡಲು ಅನುಮತಿ ನೀಡುವುದಿಲ್ಲ.
ರೇಡಿಯೋಫ್ರೀಕ್ವೆನ್ಸಿ ಅಬ್ಲೇಶನ್(RFA),(ವಿಕಿರಣ ತಂತ್ರಜ್ಞಾನ) ಗೊರಕೆಗಿರುವ ಒಂದು ಹೊಸ ಶಸ್ತ್ರಚಿಕಿತ್ಸಾ ವಿಧಾನವಾಗಿದೆ. ಈ ಶಸ್ತ್ರಚಿಕಿತ್ಸೆಯಲ್ಲಿ ಗಂಟಲಿನ ಹಿಂಭಾಗದಲ್ಲಿರುವ ಮೃದು ಜೀವಕೋಶಗಳಿಗೆ ರೇಡಿಯೋಫ್ರೀಕ್ವೆನ್ಸಿ ಶಕ್ತಿ ಹಾಗು ಶಾಖವನ್ನು ಒದಗಿಸುತ್ತದೆ (77 °C ರಿಂದ 85 °C ನಡುವೆ), ಉದಾಹರಣೆಗೆ ಮೃದು ಅಂಗುಳ ಹಾಗು ಕಿರುನಾಳಗೆ, ಇದು ಚರ್ಮದಡಿಯಲ್ಲಿ ಜೀವಕೋಶದ ಗಾಯದ ಗುರುತನ್ನು ಉಂಟುಮಾಡುತ್ತದೆ. ಗಾಯವು ಮಾಗಿದ ನಂತರ, ಚಿಕಿತ್ಸೆ ನೀಡಲಾದ ಜಾಗದಲ್ಲಿ ಬಿಗಿತವನ್ನು ಉಂಟುಮಾಡುತ್ತದೆ. ಈ ವಿಧಾನವು ಒಂದು ಗಂಟೆಗೂ ಕಡಿಮೆ ಅವಧಿಯನ್ನು ತೆಗೆದುಕೊಳ್ಳುತ್ತದೆ, ಇದನ್ನು ಸಾಮಾನ್ಯವಾಗಿ ಹೊರರೋಗಿಯ ಘಟಕದಲ್ಲಿ ನಡೆಸಲಾಗುತ್ತದೆ, ಜೊತೆಗೆ ಸಾಮಾನ್ಯವಾಗಿ ಹಲವಾರು ಚಿಕಿತ್ಸಾ ಅವಧಿಗಳ ಅಗತ್ಯವಿರುತ್ತದೆ. ರೇಡಿಯೋಫ್ರೀಕ್ವೆನ್ಸಿ ಅಬ್ಲೇಶನ್ ತೀವ್ರತರವಾದ ಗೊರಕೆಯನ್ನು ತಗ್ಗಿಸುವಲ್ಲಿ ಸತತವಾಗಿ ಪರಿಣಾಮಕಾರಿಯಾಗಿದೆ, ಆದರೆ, ಇದು ಸಾಮಾನ್ಯವಾಗಿ ಗೊರಕೆಯನ್ನು ಸಂಪೂರ್ಣವಾಗಿ ಕಡಿಮೆ ಮಾಡುವುದಿಲ್ಲ.
ದಿ ಪಿಲ್ಲರ್ ಪ್ರೊಸೀಜರ್ ಎಂಬುದು ಅಡ್ಡಿಪಡಿಸುವ ನಿದ್ರಾ ಶ್ವಾಸಬಂಧನ ಹಾಗು ಗೊರಕೆಗಿರುವ ಒಂದು ಹೊಸ ಚಿಕಿತ್ಸಾವಿಧಾನವಾಗಿದೆ. ಈ ವಿಧಾನದಲ್ಲಿ, ಮೂರು ಸಣ್ಣ ನಾರಿನಿಂದ ತುಂಬಿದ ಪಟ್ಟಿಗಳನ್ನು ಮೃದು ಅಂಗುಳಕ್ಕೆ ಅಳವಡಿಸಲಾಗುತ್ತದೆ. ಒಂದು ಗಂಟೆಗೂ ಕಡಿಮೆ ಕಾಲಾವಧಿ ತಗಲುವ ಈ ಅಲ್ಪಾವಧಿಯ ಹಾಗು ನೋವುರಹಿತ ಹೊರರೋಗಿ ಶಸ್ತ್ರಚಿಕಿತ್ಸೆಯ ನಂತರ, ಮೃದು ಅಂಗುಳವು ಹೆಚ್ಚು ಗದುಸಾಗುತ್ತದೆ ಹಾಗು ಗೊರಕೆ ಹಾಗು ಶ್ವಾಸಬಂಧನವು ಕಡಿಮೆಯಾಗುತ್ತದೆ.
ಔಷಧವಿಜ್ಞಾನದ ಪ್ರಕಾರವಾದ ಚಿಕಿತ್ಸೆ
ತೀವ್ರತರವಾದ ಗೊರಕೆಯ ಚಿಕಿತ್ಸೆಗೆ ಸ್ಯೂಡೋಎಪೆಡ್ರಿನ್ ಹಾಗು ಡೊಮ್ಪೆರಿಡೋನ್ ನ ಮಿಶ್ರಣವು ಉತ್ತಮವಾದ ಪರಿಣಾಮವನ್ನು ಬೀರುತ್ತದೆ ಎಂದು ಸೂಚಿಸಲಾಗಿದೆ(ಸುಮಾರು 95%ರಷ್ಟು). ಸಿದ್ಧವಾದ ಈ ಔಷಧವು ಕೆಲವು ರಾಷ್ಟ್ರಗಳಲ್ಲಿ ಅಂಗಡಿಗಳಲ್ಲಿ ದೊರೆಯುತ್ತದೆ.
ಬಲೆ ತೆಲಿಪಾಲೆ
ಬಲೆ ತೆಲಿಪಾಲೆ ಭಾರತೀಯ ತುಳು ಭಾಷೆಯ ಹಾಸ್ಯ ಸ್ಪರ್ಧೆ ಕಾರ್ಯಕ್ರಮವಾಗಿದ್ದು, ಡಿಸೆಂಬರ್, 2014 ರಲ್ಲಿ ನಮ್ಮ ಟಿವಿಯಲ್ಲಿ ಪ್ರಥಮ ಪ್ರದರ್ಶನಗೊಂಡಿತು  ಇದು ತುಳುನಾಡಿನ ಅತಿ ಹೆಚ್ಚು ವೀಕ್ಷಿಸಿದ ಕಾರ್ಯಕ್ರಮಗಳಲ್ಲಿ ಒಂದಾಗಿದೆ. ಇದು ನಮ್ಮ ಟಿವಿ ಚಾನೆಲ್ ನಲ್ಲಿ ಪ್ರಸಾರವಾಗುತ್ತದೆ.ಈ ತುಳು ಹಾಸ್ಯ ನಾಟಕವು ಯೂಟ್ಯೂಬ್ನಲ್ಲಿ 4 ದಶಲಕ್ಷಗಿಂತ ಅಧಿಕ ವಿಕ್ಷಣೆಯಾಗಿದೆ.
ಗೊರಕೆ ಹೊಡೆಯುವುದು
ನೈಸರ್ಗಿಕ ಪರಿಹಾರೋಪಾಯ
ಗೊರಕೆ ಹೊಡೆಯುವುದನ್ನು ಕಡಿಮೆ ಮಾಡುತ್ತದೆ ಎಂದು ಹೇಳಲಾಗುವ ಹಲವಾರು ನೈಸರ್ಗಿಕ ವಿಧಾನಗಳಿವೆ.
ಇದು ಮೂಲಿಕೆಯ ಗುಳಿಗೆಗಳು, ಆಕ್ಯುಪ್ರೆಶರ್ ಸಾಧನಗಳು ಅಥವಾ ವಿಶೇಷವಾದ ಆಕ್ಯುಪಂಕ್ಚರ್ ನ ರೂಪದಲ್ಲಿರಬಹುದು.
ಮಲಗುವ ಭಂಗಿಯಲ್ಲಿ ಬದಲಾವಣೆ - ಸರಿಯಾದ ಭಂಗಿಯಲ್ಲಿ ಮಲಗದಿರುವುದೂ ಸಹ ಗೊರಕೆಗೆ ಕಾರಣವಾಗಬಹುದು. ಕೆಲವೊಂದು ಬಾರಿ, ಹಲವಾರು ದಿಂಬುಗಳನ್ನು ಆಸರೆ ಮಾಡಿಕೊಂಡು ಮಲಗುವುದೂ ಸಹ ಗಾಳಿಯ ಚಲನೆಯನ್ನು ವಿಸ್ತಾರಗೊಳಿಸಬಹುದು ಹಾಗು ಪರಿಮಿತಗೊಳಿಸಬಹುದು. ಇದನ್ನು ತಡೆಗಟ್ಟಲು ಕೇವಲ ಒಂದೇ ಒಂದು ದಿಂಬನ್ನು ಆಸರಿಯಾಗಿ ಪಡೆಯಬೇಕು. ಅಲ್ಲದೆ, ಅಂಗಾತನಾಗಿ ಮಲಗುವುದೂ ಸಹ ಗೊರಕೆಯನ್ನು ಉಂಟುಮಾಡಬಹುದು. ಈ ರೀತಿಯಾಗಿ, ನಿದ್ರಿಸುವ ಭಂಗಿಯಲ್ಲಿ ಬದಲಾವಣೆಯು ಉತ್ತಮ ರೀತಿಯಲ್ಲಿ ಸಹಾಯಮಾಡಬಹುದು. ಎಲ್ಲ ನೈಸರ್ಗಿಕ ಗೊರಕೆ ನಿರೋಧಕ ಸೇಚಕಗಳೂ ಸಹ ಲಭ್ಯವಿದೆ. ಇವುಗಳು ಔಷಧಿಯ ಅಂಗಡಿಗಳಲ್ಲಿ ಇತರ ಉತ್ಪನ್ನಗಳೊಂದಿಗೆ ದೊರಕುತ್ತವೆ.
ಸಹಭಾಗಿಯಾಗಿ ಸಮರ್ಥವಾಗಿ ಏಗುವುದು
ಗೊರಕೆ ಹೊಡೆಯುವವರ ಜೊತೆಯಲ್ಲಿ ಒಂದೇ ಕೋಣೆಯಲ್ಲಿ ಮಲಗುವವರಿಗೆ ಕಿವಿ ಬಿರಡೆಗಳು ಉತ್ತಮ ರೀತಿಯಲ್ಲಿ ಸಹಾಯಕವಾಗಿದೆ. ಬಾಹ್ಯ ಕಿವಿಕವಚಗಳು, ಅವುಗಳನ್ನು ಧರಿಸಿ ಮಲಗುವಂತೆ ವಿನ್ಯಾಸಗೊಂಡಿರುವುದಿಲ್ಲ. ಇತರ ಪರ್ಯಾಯಗಳಲ್ಲಿ ಬಿಳಿ ಶಬ್ದ(ಸಮಾನ ತೀವ್ರತೆಯುಳ್ಳ ಹಲವಾರು ಆವರ್ತಗಳಿಂದ ಕೂಡಿದ ಶಬ್ದ) ಉತ್ಪಾದಕಗಳು ಸೇರಿವೆ.
ಬಾಹ್ಯ ಕೊಂಡಿಗಳು
ವರ್ಗ:ಪರಿಚಲನೆ ಹಾಗು ಉಸಿರಾಟದ ವ್ಯವಸ್ಥೆಗಳು ವರ್ಗ:ಕಿವಿ ಗಂಟಲು ಶಾಸ್ತ್ರ ವರ್ಗ:ಬಾಯಿ ಮತ್ತು ಮ್ಯಾಕ್ಸಿಲೊಫೇಸಿಯಲ್ ಶಸ್ತ್ರಚಿಕಿತ್ಸೆ ವರ್ಗ:ನಿದ್ರಾರೋಗಗಳು ವರ್ಗ:ನಿದ್ರಾ ಶರೀರವಿಜ್ಞಾನ ವರ್ಗ:ಅಪಸಾಮಾನ್ಯ ಉಸಿರಾಟ ವರ್ಗ:ಆರೋಗ್ಯ ವರ್ಗ:ರೋಗಗಳು
ವೈನ್‌ತಯಾರಿಕೆ
ಮದ್ಯತಯಾರಿಕೆ ,ಅಥವಾ ದ್ರಾಕ್ಷಿಯನ್ನು ಮದ್ಯವಾಗಿ ಪರಿವರ್ತಿಸುವಿಕೆ, ಎಂದರೆ ದ್ರಾಕ್ಷಿ ಹಣ್ಣುಗಳನ್ನು ಅಥವಾ ಇತರೆ ಹಣ್ಣುಗಳನ್ನು ಆರಿಸಿ ವೈನ್ ಉತ್ಪಾದಿಸಿ ಕೊನೆಗೆ ಬಾಟಲಿಯಲ್ಲಿ ಸಂಗ್ರಹಿಸುವುದು. ಹೆಚ್ಚಾಗಿ ವೈನ್‌ ಅನ್ನು ದ್ರಾಕ್ಷಿಹಣ್ಣುಗಳಿಂದ ತಯಾರಿಸುತ್ತಾರೆ,ಇದಲ್ಲದೆ ಇತರೆ ಹಣ್ಣುಗಳಿಂದ ಅಥವಾ ವಿಷಕಾರಿಯಲ್ಲದ ಸಸ್ಯಜನ್ಯ ವಸ್ತುಗಳಿಂದ ಕೂಡ ತಯಾರಿಸುತ್ತಾರೆ. ಮೀಡ್ ಕೂಡ ಒಂದು ರೀತಿಯ ವೈನ್‌ಆಗಿದ್ದು, ಇದರಲ್ಲಿ ನೀರಿನ ನಂತರ ಪ್ರಮುಖವಾಗಿ ಜೇನು ಪ್ರಮುಖ ವಸ್ತುವಾಗಿದೆ.
ವೈನ್‌ ತಯಾರಿಕೆಯನ್ನು ಸಾಮಾನ್ಯವಾಗಿ ಎರಡು ವಿಧಗಳಲ್ಲಿ ವಿಂಗಡಿಸುತ್ತಾರೆ: ಸ್ಟಿಲ್ ವೈನ್ ಉತ್ಪಾದನೆ ( ಕಾರ್ಬೋನೇಶನ್ ಹೊಂದಿರದೆ) ಮತ್ತು ಸ್ಪಾರ್ಕ್ಲಿಂಗ್ ವೈನ್ ಉತ್ಪಾದನೆ (ಕಾರ್ಬೋನೇಶನ್ ಹೊಂದಿದ).
ವೈನ್ ಮತ್ತು ವೈನ್ ತಯಾರಿಕೆ ವಿಜ್ಞಾನವನ್ನು ಮದ್ಯಶಾಸ್ತ್ರ (ಅಮೆರಿಕಾದ ಇಂಗ್ಲೀಶ್‌ನಲ್ಲಿ ಇನೊಲಾಜಿ) ಎಂದು ಕರೆಯುತ್ತಾರೆ.
ಕಾರ್ಯವಿಧಾನ
ದ್ರಾಕ್ಷಿಯನ್ನು ಕೊಯ್ದಾದ ನಂತರ ಅದನ್ನು ವೈನ್ ಸ್ಥಾವರಕ್ಕೆ ತಂದು, ಮತ್ತು ಪ್ರಾಥಮಿಕ ಹುಳಿಬರಿಸಲು ತಯಾರಿ ನಡೆಸಲಾಗುತ್ತದೆ, ಈ ಹಂತದಲ್ಲಿ ವೈಟ್ ವೈನ್ ತಯಾರಿಕೆಯಿಂದ ರೆಡ್ ವೈನ್ ಆಗಿ ಬದಲಾಗುತ್ತದೆ. ರೆಡ್ ವೈನ್‌ನನ್ನು ಕೆಂಪು ಅಥವಾ ಕಪ್ಪು ದ್ರಾಕ್ಷಿಯ ತಿರುಳಿನಿಂದ ತಯಾರಿಸುವಾಗ ದ್ರಾಕ್ಷಿಯ ಸಿಪ್ಪೆಯ ಜೊತೆಗೆ ಹುಳಿಬರಿಸಲಾಗುತ್ತದೆ. ವೈಟ್ ವೈನ್ ತಯಾರಿಸುವಾಗ ದ್ರಾಕ್ಷಿಯನ್ನು ಹಿಚುಕಿ ಅದರ ಸಾರವನ್ನು ಪಡೆಯಲಾಗುತ್ತದೆ; ಇದರಿಂದ ಸಿಪ್ಪೆಯು ಬೇರೆಯಾಗುತ್ತದೆ ಈ ಸಿಪ್ಪೆಯಿಂದ ಯಾವುದೇ ಉತ್ಪನ್ನವನ್ನು ಪಡೆಯಲಾಗುವುದಿಲ್ಲ. ಸಿಪ್ಪೆಗೆ ತಾಗದಂತೆ ಅದರ ರಸವನ್ನು ಬೇರ್ಪಡಿಸಿ ಕೆಲವೊಮ್ಮೆ ವೈಟ್ ವೈನ್‌ನನ್ನು ಕೆಂಪು ದ್ರಾಕ್ಷಿಯಿಂದ ತಯಾರಿಸಲಾಗುತ್ತದೆ, ಕೆಂಪು ದ್ರಾಕ್ಷಿಯಿಂದ ರೋಸ್ ವೈನ್ ತಯಾರಿಸುವಾಗ ದ್ರಾಕ್ಷಿಯ ಸಿಪ್ಪೆಯು ಅದರೊಳಗೆ ಇರಬಹುದು ಈ ಸಿಪ್ಪೆಯು ದ್ರಾಕ್ಷಾರಸಕ್ಕೆ ಗುಲಾಬಿ ಬಣ್ಣವನ್ನು ಕೊಡುತ್ತದೆ, ಆದರೆ ಸಿಪ್ಪೆಯಲ್ಲಿ ಸ್ವಲ್ಪ ಪ್ರಮಾಣದಲ್ಲಿ ಟ್ಯಾನಿನ್ ಹೊಂದಿರುತ್ತದೆ.
ವೈಟ್ ವೈನ್‌ಗೆ ರೆಡ್ ವೈನ್ ಅಥವಾ ರಸದ ತಿರುಳಿಗೆ ಪ್ರಾಥಮಿಕ ಹುಳಿಬರಿಸುವಿಕೆಗಾಗಿ ಯಿಸ್ಟ್ ಸೇರಿಸಲಾಗುತ್ತದೆ. ಹುಳಿಬರಲು ಸುಮಾರು ಎರಡು ವಾರಗಳ ಅವಧಿ ತೆಗೆದುಕೊಳ್ಳುತ್ತದೆ, ದ್ರಾಕ್ಷಾರದದಲ್ಲಿರುವ ಸಕ್ಕರೆಯ ಅಂಶವನ್ನು ಎಥೆನಾಲ್ (ಮದ್ಯ) ಅಥವಾ ಕಾರ್ಬನ್ ಡೈಆಕ್ಸೈಡ್ ಆಗಿ ಈ ಈಸ್ಟ್‌ಗಳು ಪರಿವರ್ತಿಸುತ್ತವೆ. ವಾತಾವರಣದಲ್ಲಿ ಕಾರ್ಬನ್ ಡೈಯಾಕ್ಸೈಡ್ ನಾಶಹೊಂದುತ್ತದೆ. ಕೆಂಪು ದ್ರಾಕ್ಷಿಗಳನ್ನು ಪ್ರಾಥಮಿಕವಾಗಿ ಹುಳಿಬರಿಸಿದ ನಂತರ ಮೇಲಿರುವ ವೈನನ್ನು ಟ್ಯಾಂಕ್‌ಗೆ ಹಾಯಿಸಲಾಗುತ್ತದೆ ಮತ್ತು ಉಳಿದ ಸಿಪ್ಪೆಯನ್ನು ಒತ್ತಿದಾಗ ಅದರಲ್ಲಿರುವ ರಸಗಳು ಮತ್ತು ವೈನ್ ಕೂಡ ಬೇರ್ಪಡುತ್ತವೆ, ಸಿಪ್ಪೆಯಿಂದ ತೆಗೆದ ವೈನ್ ಮಿಶ್ರಣವನ್ನು ವೈನ್‌ಗೆ ಸೇರಿಸುವುದು ಅಥವಾ ಬಿಡುವುದು ವೈನ್ ತಯಾರಿಕರ ವೆವೇಚನೆಗೆ ಬಿಟ್ಟದ್ದು. ವೈನ್ ತುಂಬಾ ಬಿಸಿಯಾಗಿರುತ್ತದೆ ಮತ್ತು ಉಳಿದಿರುವ ಸಕ್ಕರೆ ಅಂಶವನ್ನು ಅಲ್ಕೋಹಾಲ್ ಮತ್ತು ಕಾರ್ಬನ್ ಡೈಯಾಕ್ಸೈಡ್ ಆಗಿ ಪರಿವರ್ತಿಸಲಾಗುತ್ತದೆ. ರೆಡ್ ವೈನಿನ ತಯಾರಿಕೆಯಲ್ಲಿ ಮುಂದಿನ ಹಂತ ಎರಡನೇಯದಾಗಿ ಹುಳಿಬರಿಸುವುದು. ಇದು ಬ್ಯಾಕ್ಟೀರಿಯಾದಿಂದ ಹುಳಿಬರಿಸುವುದಾಗಿದ್ದು ಇವುಗಳು ಲ್ಯಾಕ್ಟಿಕ್ ಆ‍ಯ್‌ಸಿಡ್‌ನ್ನು ಮ್ಯಾಲಿಕ್ ಆ‍ಯ್‌ಸಿಡ್‌ ಆಗಿ ಪರಿವರ್ತಿಸುತ್ತವೆ ಈ ಪ್ರಕ್ರಿಯೆಯು ವೈನ್‌ನಲ್ಲಿರುವ ಆ‍ಯ್‌ಸಿಡ್ ಅಂಶವನ್ನು ಕಡಿಮೆಗೊಳಿಸಿ ವೈನ್‌ನ ರುಚಿಯನ್ನು ಹಿತವಾಗಿರುವಂತೆ ಮಾಡುತ್ತದೆ. ಕೆಲವೊಮ್ಮೆ ವೈನ್‌ನನ್ನು ಇನ್ನೂ ಕಳಿಸಲು ಕೆಲವು ವಾರಗಳು ಅಥವಾ ತಿಂಗಳವರೆಗೆ ಓಕ್ ಮರದ ಪೀಪಾಯಿಯೊಳಗೆ ತುಂಬಿಡಲಾಗುತ್ತದೆ, ಇದರಿಂದ ವೈನ್‌ಗೆ ಓಕ್ ಪರಿಮಳ ಬರುತ್ತದೆ. ಶೋಧನೆ ಮತ್ತು ಬಾಟಲಿಗೆ ಹಾಕುವುದಕ್ಕೆ ಮುನ್ನ ವೈನ್ ಅನ್ನು ಸ್ಥಿರಗೊಳಿಸಿ ಅಥವಾ ಶುದ್ಧೀಕರಿಸಿ, ಕೆಲವು ಹೊಂದಾಣಿಕೆಗಳನ್ನು ಅಳವಡಿಸಬೇಕಾಗುತ್ತದೆ.
ಕಟಾವಿನಿಂದ ಕುಡಿಯುವಿಕೆಯವರೆಗಿನ ಅವಧಿಯು ಬ್ಯೂಜೋಲಾಯ್ಸ್ ನಿಯೋವ್ ವೈನ್ ಗಳಿಗೆ ಕೆಲವು ತಿಂಗಳುಗಳಿಂದ ಹಿಡಿದು ಶ್ರೇಷ್ಠ ವೈನ್ ಗಳಿಗೆ ಇಪ್ಪತ್ತು ವರ್ಷಕ್ಕೂ ಮೇಲ್ಪಡುತ್ತದೆ. ಆದರೆ ಎಲ್ಲಾ ಕೆಂಪು ವೈನ್ ನ 10% ಮತ್ತು ಬಿಳಿಯ ವೈನ್ ನ 5% ಒಂದು ವರ್ಷದ ನಂತರಕ್ಕಿಂತಲೂ ಐದು ವರ್ಷದ ನಂತರ ಸೇವಿಸಿದರೆ ಹೆಚ್ಚು ರುಚಿಕರವಾಗಿರುತ್ತವೆ. ದ್ರಾಕ್ಷಿಯ ಗುಣಮಟ್ಟ ಮತ್ತು ತಯಾರಿಸಬೇಕಾದ ವೈನ್ ನ ಶೈಲಿಯನ್ನವಲಂಬಿಸಿ, ವೈನ್ ತಯಾರಕನ ನಿರ್ದಿಷ್ಟ ಗುರಿಯನ್ನು ಸಾಧಿಸಲು ಕೆಲವು ಹಂತಗಳನ್ನು ಒಟ್ಟಾಗಿಸಬಹುದು ಅಥವಾ ಕೈಬಿಡಬಹುದು. ಹೋಲಿಕೆಗೆ ಅರ್ಹವಾದಂತಹ ಗುಣಮಟ್ಟದ ಹಲವಾರು ವೈನ್ ಗಳನ್ನು ಒಂದೇ ರೀತಿಯ, ಆದರೆ ಸಂಪೂರ್ಣವಾಗಿ ಬೇರೆಯದೇ ಆದ ಮಾರ್ಗಗಳಿಂದ ತಯಾರಿಸಲಾಗುತ್ತದೆ; ವೈನ್ ನ ಗುಣಮಟ್ಟವು ಮೊದಲು ಆರಿಸಿಕೊಮಡ ಕಚ್ಚಾವಸ್ತುಗಳನ್ನು ಆಧರಿಸುತ್ತದೆಯೇ ವಿನಹ ನಂತರ ವೈನ್ ಮಾಡಲು ಅನುಸರಿಸುವ ವಿಧಾನಗಳ ಮೇಲಲ್ಲ.
ಮೇಲ್ಕಂಡ ಕ್ರಮದ ವಿವಿಧ ಸ್ವರೂಪಗಳು ಚಾಲ್ತಿಯಲ್ಲಿವೆ. ಶಾಂಪೇನ್ ನಂತಹ ಸ್ಪಾರ್ಕ್ಲಿಂಗ್ ವೈನ್ ಗಳ ವಿಷಯದಲ್ಲಿ, ಬಾಟಲಿನಲ್ಲಿಯೇ ಒಂದು ಹೆಚ್ಚುವರಿ ಹುಳಿಸುವಿಕೆಯು ಜರುಗುತ್ತದೆ; ಇಂಗಾಲದ ಡೈಆಕ್ಸೈಡ್ ಅನ್ನು ಸೆಳೆದಿಟ್ಟುಕೊಂಡಿರುವುದರಿಂದ ವಿಶಿಷ್ಟವಾದ ಗುಳ್ಳೆಗಳು ಸೃಷ್ಟಿಯಾಗುತ್ತವೆ. ಸಿಹಿ ವೈನುಗಳು ಸ್ವಲ್ಪ ಉಳಿಕೆ ಸಕ್ಕರೆಯು ಹುಳಿಸುವಿಕೆಯು ಮುಗಿದನಂತರವೂ ಇರುವಂತೆ ನೋಡಿಕೊಳ್ಳುವುದರ ಮೂಲಕ ತಯಾರಿಸಲಾಗುತ್ತದೆ. ವಿಳಂಬಿತ ಕೊಯ್ಲಿನಿಂದ (ವಿಳಂಬ ಕೊಯ್ಲು ವೈನ್), ದ್ರಾಕ್ಷಿಯನ್ನು ಶೈತ್ಯೀಕರಣಗೊಳಿಸುವುದರ ಮೂಲಕ ಸಕ್ಕರೆಯ ಸಾಂದ್ರತೆಯನ್ನು ಹೆಚ್ಚಿಸಿ (ಐಸ್ ವೈನ್), ಅಥವಾ ಹುಳಿಸುವಿಕೆಯು ಮುಗಿಯುವ ಮುಂಚೆಯೇ ಉಳಿದಿರುವ ಯೀಸ್ಟನ್ನು ಕೊಲ್ಲಲು ಒಂದು ಪದಾರ್ಥವನ್ನು ಬಳಸುವುದರ ಮೂಲಕ ಈ ತಯಾರಿಕೆ ಸಾಧ್ಯ; ಉದಾಹರಣೆಗೆ, ಪೋರ್ಟ್ ವೈನ್ ತಯಾರಿಸುವಾಗ ಹೈ ಪ್ರೂಫ್ ಬ್ರಾಂದಿಯನ್ನು ಸೇರಿಸಲಾಗುತ್ತದೆ. ಇತರ ಸಂದರ್ಭಗಳಲ್ಲಿ ವೈನ್ ತಯಾರಕನು ಸ್ವಲ್ಪ ಸಿಹಿ ದ್ರಾಕ್ಷಾರಸವನ್ನು ಎತ್ತಿಟ್ಟುಕೊಂಡಿದ್ದು, ಹುಳಿಸುವಿಕೆಯು ಮುಗಿದ ನಂತರ ಅದಕ್ಕೆ ಈ ರಸವನ್ನು ಸೇರಿಸಬಹುದು; ಈ ಕ್ರಮವನ್ನು ಸಸ್ರಿಸರ್ವ್ ಎಂದು ಕರೆಯಲಾಗುತ್ತದೆ.
ಈ ಕ್ರಿಯೆಯು ತ್ಯಾಜ್ಯನೀರು, ತಿರುಳು, ಮತ್ತು ಗಸಿಯನ್ನು ಉಂಟುಮಾಡುತ್ತದೆ; ಇವುಗಳನ್ನು ಸಂಗ್ರಹಿಸಿ, ಸಂಸ್ಕರಿಸಿ, ಹೊರಹಾಕುವ ಅಥವಾ ಪ್ರಯೋಜನಕರವಾಗಿ ಬಳಸುವ ಕೆಲಸಗಳನ್ನು ಕೈಗೊಳ್ಳಬೇಕಾಗುತ್ತದೆ.
ದ್ರಾಕ್ಷಿಗಳು
ಬೇರೆಲ್ಲಾ ಆಂಶಗಳಿಗಿಂತಲೂ ಹೆಚ್ಚಾಗಿ ದ್ರಾಕ್ಷಿಯ ಗುಣಮಟ್ಟವು ವೈನ್ ನ್ ಗುಣಮಟ್ಟವನ್ನು ನಿರ್ಧರಿಸುತ್ತದೆ. ದ್ರಾಕ್ಷಿಯ ಗುಣಮಟ್ಟವು ದ್ರಾಕ್ಷಿಯ ತಳಿ, ಬೆಳೆಯುವ ಕಾಲದಲ್ಲಿನ ಹವಾಗುಣ, ಭೂಮಿಯಲ್ಲಿರುವ ಖನಿಜಗಳು, ಖಟಾವಿನ ಕಾಲ ಮತ್ತು ಮೊಟಕುಗೊಳಿಸುವ ರೀತಿಗಳಿಂದ ಪರಿಣಾಮಕ್ಕೊಳಕಾಗುತ್ತದೆ. ಈ ಎಲ್ಲಾ ಅಂಶಗಳ ಒಟ್ಟಾರೆ ಪರಿಣಾಮವನ್ನು ದ್ರಾಕ್ಷಿಯ ಟೆರಿಯರ್ ಎಂದು ಕರೆಯಲಾಗುತ್ತದೆ.
ದ್ದ್ರಾಕ್ಷಿತೋಟಗಳಲ್ಲಿ ದ್ರಾಕ್ಷಿಯ ಕೊಯ್ಲನ್ನು ಉತ್ತರ ಭೂಗೋಳಾರ್ಧದಲ್ಲಿ ಸಾಮಾನ್ಯವಾಗಿ ಸೆಪ್ಟೆಂಬರ್ ನ ಆದಿಯಿಂದ ನವೆಂಬರ್ ನ ಾರಂಭದವರೆಗೂ, ದಕ್ಷಿಣಾರ್ಧದಲ್ಲಿ ಫೆಬ್ರವರಿಯ ಮಧ್ಯಭಾಗದಿಂದ ಮಾರ್ಚ್ ನ ಅರಂಭದವರೆಗೂ ಕೈಗೊಳ್ಳಲಾಗುತ್ತದೆ. ದಕ್ಷಿಣ ಭೂಗೋಳಾರ್ಧದ ಕೆಲವು ತಂಪು ಪ್ರದೇಶಗಳಲ್ಲಿ, ಉದಾಹರಣೆಗೆ ಆಸ್ಟ್ರೇಲಿಯಾದ ಟಾಸ್ಮೇನಿಯಾದಲ್ಲಿ, ಕೊಯ್ಲು ಮೇ ತಿಂಗಳವರೆಗೆ ಜಡೆಯುತ್ತದೆ.
ವೈನ್ ತಯಾರಿಕೆಗೆ ಬಳಸಲು ಸಾಮಾನ್ಯವಾಗಿ ಬಳಸುವಂತಹ ದ್ರಾಕ್ಷಿಯೆಂದರೆ ವೈಟಿಸ್ ವಿನಿಫೆರಾ ವರ್ಗಕ್ಕೆ ಸೇರಿದ್ದು, ಯೂರೋಪ್ ನಲ್ಲಿ ಬೆಳೆಯುವ ಸರಿಸುಮಾರು ದ್ರಾಕ್ಷಿಗಳು ಈ ವರ್ಗಕ್ಕೇ ಸೇರಿದವಾಗಿದೆ.
ಕಟಾವು ಮತ್ತು ತೊಟ್ಟು ಮುರಿಯುವಿಕೆ
ಕಟಾವು ಎಂದರೆ ದ್ರಾಕ್ಷಿಗಳನ್ನು ಹೆಕ್ಕುವುದು ಎಂದರ್ಥ ಹಾಗೂ ಹಲವಾರು ವಿಧಗಳಲ್ಲಿ ಇದೇ ವೈನ್ ತಯಾರಿಕೆಯ ಮೊದಲ ಹೆಜ್ಜೆ. ದ್ರಾಕ್ಷಿಗಳನ್ನು ಯಂತ್ರವನ್ನು ಬಳಸಿ ಅಥವಾ ಕೈಯಾರೆ ಕಟಾವು ಮಾಡಲಾಗುತ್ತದೆ. ದ್ರಾಕ್ಷಿಯನ್ನು ಕಟಾವು ಮಾಡಲು ಲಾಕ್ಷಣಿಕವಾಗಿ ದ್ರಾಕ್ಷಿ ಬೆಳೆಯುವವರೇ ನಿರ್ಧರಿಸುತ್ತಾರೆ ಮತ್ತು ಅವರು ಈ ನಿರ್ಧಾರಕ್ಕೆ ಬರಲು ಬೇಕಾದ ಅಂಶಗಳೆಂದರೆ ಅವುಗಳಲ್ಲಿರುವ ಶರ್ಕರದ ಪ್ರಮಾಣ (ಇದನ್ನು "ಬ್ರಿಕ್ಸ್" ಎನ್ನುತ್ತಾರೆ), ಆಮ್ಲ (TA ಅಥವಾ ಟಾರ್ಟಾರಿಕ್ ಆಮ್ಲದ ಸರಿಸಮನಾಗಿ ನಿರೂಪಿಸಿದಂತೆ ಪಥಕ್ಕರಣಗೊಳಿಸಬಹುದಾದ ಆಮ್ಲ) ಮತ್ತು ದ್ರಾಕ್ಷಿಗಳ pH ಮೌಲ್ಯ. ಇತರ ಅಂಶಗಳೆಂದರೆ ಗೋಚರವಾಗುವ ಪಕ್ವತೆ, ಬೀಜರಹಿತ ಹಣ್ಣಿನ ರುಚಿ, ಟ್ಯಾನಿನ್ ವೃದ್ಧಿಯಾಗುವಿಕೆ (ಬೀಜದ ಬಣ್ಣ ಮತ್ತು ರುಚಿ). ದ್ರಾಕ್ಷಿಯ ಬಳ್ಳಿಗಳ ಸಂಪೂರ್ಣ ವಿಲೇವಾರಿ ಮತ್ತು ಹವಾಮಾನ ವರದಿಗಳನ್ನು ಗಮನಿಸಿಯೇ ಈ ಕಟಾವಿಗೆ ಕೈಹಾಕಲಾಗುತ್ತದೆ.
ತೊಟ್ಟುಬಿಡಿಸುವಿಕೆಯು ದ್ರಾಕ್ಷಿಯಿಂದ ತೊಟ್ಟುಗಳನ್ನು ಬಿಡಿಸುವ ಕಾರ್ಯ. ವೈನ್ ತಯಾರಿಕೆಯ ಕ್ರಮವನ್ನು ಅನುಸರಿಸಿ, ಟ್ಯಾನಿನ್ ನ ವೃದ್ಧಿಯನ್ನು ಮತ್ತು ವೈನ್ ನಲ್ಲಿ ಉಂಟಾಗುವ ಫಲದ ಸುಗಂಧವನ್ನು ಕಡಿಮೆ ಮಾಡಲು ಈ ಕಾರ್ಯವನ್ನು ಹಿಂಡುವಿಕೆಗೆ ಮುಂಚೆಯೇ ಕೈಗೊಳ್ಳಲಾಗುತ್ತದೆ. ಕೆಲವು ಜರ್ಮನ್ ಟ್ರಾಕ್ಕೆನ್ಬೀರೆನಾಸ್ಲೀಸ್ ಗಳಲ್ಲಿ ಕೈಗೊಳ್ಳುವ ಏಕ ಬೀಜರಹಿತ ಕೊಯ್ಲಿನಲ್ಲಿ ಪ್ರತಿ ದ್ರಾಕ್ಷಿಹಣ್ಣನ್ನೂ ಒಂದೊಂದಾಗಿ ಆಯ್ದುಕೊಳ್ಳುವುದರಿಂದ ಈ ಇಡೀ ಹಂತವನ್ನೇ ಕೈಬಿಡಲಾಗುತ್ತದೆ.
ಹಿಂಡುವಿಕೆ ಮತ್ತು ಹುಳಿಸುವಿಕೆಯ ಪ್ರಥಮ ಹಂತ
ಹಿಂಡುವಿಕೆಯು ಬೀಜ ತೆಗೆಯಲ್ಪಟ್ಟ (ಬೀಜರಹಿತ) ಹಣ್ಣುಗಳನ್ನು ಮೃದುವಾಗಿ ಹಿಸುಕಿ, ಹೊರಚರ್ಮವನ್ನು ಸೀಳಿ, ಹಣ್ಣಿನ ಒಳಭಾಗದ ಅಂಶಗಳನ್ನು ಹೊರಹೊಮ್ಮಿಸಲು ಮೊದಲಾಗಿಸುವ ಪ್ರಕ್ರಿಯೆ. ತೊಟ್ಟುಬಿಡಿಸುವಿಕೆಯೆಂದರೆ ದ್ರಾಕ್ಷಿಯನ್ನು ಹಿಡಿದಿಟ್ಟುಕೊಂಡಿರುವಂತಹ ಭಾಗದಿಂದ ದ್ರಾಕ್ಷಿಯನ್ನು ಬೇರ್ಪಡಿಸುವ ಕ್ರಿಯೆ. ಸಾಂಪ್ರದಾಯಿಕ ಮತ್ತು ಸಣ್ಣ ಪ್ರಮಾಣದ ವೈನ್ ತಯಾರಿಕೆಯಲ್ಲಿ ಕಟಾವುಗೊಳಿಸಿದ ದ್ರಾಕ್ಷಿಗಳನ್ನು ಕೆಲವೊಮ್ಮೆ ಕಾಲಿನಿಂದ ತುಳಿದು ಅಥವಾ ಸಣ್ಣಪ್ರಮಾಣದ, ಕಡಿಮೆಬೆಲೆಯ ಹಿಂಡುವ ಸಾಧನಗಳನ್ನು ಬಳಸಿ ಹಿಂಡಲಾಗುತ್ತದೆ. ಹಿಂಡುವಸಮಯದಲ್ಲೇ ತೊಟ್ಟುಕಳಚುವಿಕೆಯೂ ಏಕಕಾಲದಲ್ಲೇ ಆಗಬಹುದು. ಆದರೆ, ದೊಡ್ಡ ವೈನ್ ತಯಾರಿಕಾ ಸ್ಥಳಗಳಲ್ಲಿ, ಯಾಂತ್ರಿಕ ಕ್ರಷರ್(ಹಿಂಡುವ ಯಂತ್ರ)/ಡಿಸ್ಟೆಮರ್(ತೊಟ್ಟು ಬಿಡಿಸುವ ಯಂತ್ರ)ವನ್ನು ಬಳಸಲಾಗುತ್ತದೆ. ಕೆಂಪು ವೈನ್ ಮತ್ತು ಬಿಳಿಯ ವೈನ್ ಗಳ ತಯಾರಿಕೆಗೆ ತೊಟ್ಟುಕಳಚುವಿಕೆಯ ನಿರ್ಣಯಗಳು ಬೇರೆಯ ರೀತಿಯದ್ದಾಗಿರುತ್ತವೆ. ಸಾಮಾನ್ಯವಾಗಿ, ಬಿಳಿ ವೈನ್ ತಯಾರಿಸುವಾಗ ಕೇವಲ ಹಣ್ಣನ್ನು ಮಾತ್ರ ಹಿಂಡಲಾಗುತ್ತದೆ, ನಂತರ ತೊಟ್ಟುಗಳನ್ನು ಹಣ್ಣುಗಳೊಂದಿಗೆ ಒತ್ತುವ ಸ್ಥಳದಲ್ಲಿರಿಸಲಾಗುತ್ತದೆ. ಮಿಶ್ರಣದಲ್ಲಿನ ತೊಟ್ಟಿನ ಅಂಶಗಳು ಒತ್ತುವಿಕೆಗೆ ಅನುಕೂಲಕರವಾಗಿದ್ದು, ಚಪ್ಪಟೆಯಾಗಿಸಲ್ಪಟ್ಟ ಹೊರಚರ್ಮಗಳನ್ನು ದಾಟಿ ರಸ ಹರಿಯಲು ಅನುವಾಗಿಸುತ್ತವೆ. ಇವು ಒತ್ತುವ ಯಂತ್ರದ ತುದಿಯಲ್ಲಿ ಶೇಖರವಾಗುತ್ತವೆ. ಕೆಂಪು ವೈನ್ ತಯಾರಿಸಬೇದರೆ, ತೊಟ್ಟುಗಳಲ್ಲಿ ಬೇರೆಯದಕ್ಕಿಂತಲೂ ಹೆಚ್ಚಿನಂಶ ಟ್ಯಾನಿನ್ ಇರುವುದರಿಂದ ಅವುಗಳನ್ನು ಹುಳಿಸುವಿಕೆಗೆ ಮೊದಲೇ ತೆಗೆದುಬಿಡಲಾಗುತ್ತದೆ; ಟ್ಯಾನಿನ್ ನೊಡನೆ ಅವುಗಳೂ ಸಹ ವೈನ್ ಗೆ ಒಂದು ವನಸ್ಪತಿಯಂತಹ ಕಂಪನ್ನೂ ನೀಡುತ್ತವೆ (ಹಸಿರು ಗಂಟೆ ಮೆಣಸು ಬೀರುವ ಕಂಪನ್ನು ಬೀರುವಂತಹ 2-ಮೀಥಾಕ್ಸಿ-3-ಐಸೋಪ್ರೊಫಿಲ್ ಪೈರಾಝೈನ್ ಅನ್ನು ಸೆಳೆದುಬಿಡುವುದರಿಂದ.) ದ್ರಾಕ್ಷಿಗಳಲ್ಲೇ ಟ್ಯಾನಿನ್ ನ ಅಂಶ ಕಡಿಮೆಯಿರುವುದು ಕಂಡುಬಂದಾಗ, ಕೆಲವೊಮ್ಮೆ, ವೈನ್ ತಯಾರಕನು ಅವುಗಳನ್ನು ಹಾಗೆಯೇ ಬಿಡಲು ತೀರ್ಮಾನಿಸಬಹುದು. ತೊಟ್ಟುಗಳು 'ಪಕ್ವ'ವಾಗಿದ್ದು, ಕಂದು ಬಣ್ಣಕ್ಕೆ ತಿರುಗುತ್ತಿದ್ದರೆ ಈ ರೀತಿಯನ್ನು ಅನುಸರಿಸಬಹುದು. ಹೆಚ್ಚಿನ ಹೊರಪದರವನ್ನು ತೆಗೆಯಬೇಕೆಂದು ವೈನ್ ತಯಾರಕನು ಬಯಸಿದಲ್ಲಿ ತೊಟ್ಟುಗಳನ್ನು ಬಿಡಿಸಿದನಂತರ ದ್ರಾಕ್ಷಿಗಳನ್ನು ಹಿಂಡಬಹುದು. ಮೊದಲೇ ತೊಟ್ಟುಗಳನ್ನು ತೆಗೆದುಬಿಟ್ಟರೆ ತೊಟ್ಟಿನ ಟ್ಯಾನಿನ್ ಅನ್ನು ತೆಗೆಯಲು ಆಗುವುದಿಲ್ಲವೆಂದಾಯಿತು. ಈ ಸಂದರ್ಭಗಳಲ್ಲಿ ದ್ರಾಕ್ಷಿಯು ಎರಡು ರೋಲರ್ ಗಳ ನಡುವೆ ಹಾದುಹೋದಾಗ ಆ ರೋಲರ್ ಗಳು ದ್ರಾಕ್ಷಿಯ ಹೊರಮೈ ಮತ್ತು ತಿರುಳು ಬೇರ್ಪಡೆಯಾಗುವಷ್ಟು ಮಾತ್ರ ಒತ್ತಡದಲ್ಲಿ ಹಿಸುಕುತ್ತವೆ - ಹೊರಪದರಸ ಟಿಶ್ಯೂಗಳು ಹರಿದು ಅಥವಾ ಕತ್ತರಿಸಲ್ಪಡುವ ಮಟ್ಟಕ್ಕೆ ಹಿಸುಕುವುದಿಲ್ಲ. ಕೆಲವೊಮ್ಮೆ. "ಸೂಕ್ಷ್ಮ"ವಾದಂತಹ ಕೆಂಪುದ್ರಾಕ್ಷಿಗಳ ತಳಿಗಳಾದ ಪಿನಾಟ್ ನೋಯ್ರ್ ಅಥವಾ ಸೈರಾಗಳನ್ನು ಬಳಸಿದಾಗ, ಹಣ್ಣಿನ ಸುಗಂಧವನ್ನು ಭಾಗಶಃ ಕಾರ್ಬಾನಿಕ್ ಮ್ಯಾಸರೇಷನ್ ಮೂಲಕ ಕಾಪಾಡುವ ಸಲುವಾಗಿ ಇಡೀ ದ್ರಾಕ್ಷಿಯನ್ನು ಅಥವಾ ಕೊಂಚ ಭಾಗವನ್ನು ಹಿಂಡದೆ ಬಿಡಬಹುದು ("ಸಮಗ್ರ ಬೆಇ" ಎನ್ನುತ್ತಾರೆ). ಬಹುತೇಕ ಕೆಂಪು ವೈನ್ ಗಳು ತಮ್ಮ ಬಣ್ಣವನ್ನು ದ್ರಾಕ್ಷಿಯ ಹೊರಪದರದಿಂದ ಪಡೆಯುತ್ತವಾದ್ದರಿಂದ ಬಣ್ಣವನ್ನು ಹೊಮ್ಮಿಸಲು ರಸ ಮತ್ತು ಹೊರಪದರಗಳು ಸಂಪರ್ಕದಲ್ಲಿರುವುದು ಅಗತ್ಯವಾಗುತ್ತದೆ.(ಇದಕ್ಕೆ ಅಪವಾದವೆಂದರೆ ವಿನಿಫೆರಾ ವೈನ್ ಯೇತರ ವೈನ್ ಗಳು - ಇವುಗಳ ರಸಕ್ಕೆ ದಟ್ಟವಾದ ಮಾಲ್ವಿಡಿನ್3,5-ಡೈಗ್ಲೂಕೋಸೈಡ್ ಆಂಥೋಸಿಯಾನಿನ್ ನ ಬಣ್ಣಗಳನ್ನು ಸೇರಿಸಲಾಗುತ್ತದೆ). ದ್ರಾಕ್ಷಿಯನ್ನು ಹಿಂಡಿ, ತೊಟ್ಟುಗಳನ್ನು ಕಳಚಿ ಒಂದು ತೊಟ್ಟಿಯಲ್ಲಿ ಹಾಕಿ ಹುಳಿಸುವಿಕೆಯ ಕಾಲದ ಪರ್ಯಂತ ಹೊರಪದರಗಳನ್ನು ರಸದೊಡನೆ ತಾಗುತ್ತಿರುವಂತೆಯೇ ಇರಿಸಲಾಗುತ್ತದೆ(ಮ್ಯಾಸೆರೇಷನ್). ಬಿಳಿಯ ವೈನ್ (ಬಣ್ಣರಹಿತ ವೈನ್) ಅನ್ನು ಹಿಂಡಿರದ ಕೆಂಪು ದ್ರಾಕ್ಷಿಗಳನ್ನು ಬಹಳ ಮೃದುವಾಗಿ ಒತ್ತುವುದರ ಮೂಲಕ ಪಡೆಯಬಹುದು. ಹೀಗೆ ಒತ್ತುವುದರಿಂದ ರಸ ಮತ್ತು ಹೊರಪದರಗಳ ಸಂಪರ್ಕ ಬಹಳ ಕಡಿಮೆಯಿರುತ್ತದೆ.(ಬ್ಲಾಂಕ್ ಡಿ ನಾಯ್ರ್ಸ್  ಸ್ಪಾರ್ಕ್ಲಿಂಗ್ ವೈನ್ ಅನ್ನು ಹೀಗೆ ತಯಾರಿಸಲಾಗುತ್ತದೆ; ಅದನ್ನು ಪಿನಾಟ್ ನಾಯ್ರ್ ಎಂಬ ಕೆಂಪು ವಿನಿಫೆರಾ ದ್ರಾಕ್ಷಿಯಿಂದ ಕರ್ಷಿಸಲಾಗುತ್ತದೆ.)
ಬಹುತೇಕ ಬಿಳಿ ವೈನ್ ಗಳನ್ನು ತೊಟ್ಟುಗಳನ್ನು ತೆಗೆಯದೆ, ಹಿಂಡದೆ, ನೇರವಾಗಿ ಹೆಕ್ಕುವ ತೊಟ್ಟಿಗಳಿಂದ ಒತ್ತುವಯಂತ್ರಕ್ಕೆ ವರ್ಗಾಯಿಸಿ ಪರಷ್ಕರಿಸಲಾಗುತ್ತದೆ. ಹೊರಪದರಗಳಿಂದ ಅಥವಾ ದ್ರಾಕ್ಷಿಯ ಬೀಜಗಳಿಂದ ಯಾವುದೇ ಟ್ಯಾನಿನ್ ಅಂಶವನ್ನು ಹೊರತೆಗೆಯುವುದನ್ನು ತಪ್ಪಿಸುವ ಸಲುವಾಗಿ ಹಾಗೂ ಬಿಡೆ ಬೀಜರಹಿತ ಹಣ್ಣುಗಳ ಬದಲಿಗೆ ಮೊತ್ತದ್ರಾಕ್ಷಿಯ ಗುಂಪುಗಳ ಗೋಜಲಿನಿಂದ ರಸವು ಹರಿದುಬರುವ ವ್ಯವಸ್ಥೆಯನ್ನು ಸರಿಯಾದರೀತಿಯಲ್ಲಿ ಸಂರಕ್ಷಿಸುತ್ತದೆ. ಕೆಲವು ಸಂದರ್ಭಗಳ್ಲಲಿ ವೈನ್ ತಯಾರಕರು ಸ್ವಲ್ಪಕಾಲದವರೆಗೆ ಹೊರಪದರದ ಸಂಪರ್ಕವನ್ನು ಹೊಂದಲೆಂದು ಬಿಳಿಯ ದ್ರಾಕ್ಷಿಯನ್ನು ಹಿಂಡಲು ನಿರ್ಧರಿಸುತ್ತಾರೆ, ಸಾಮಾನ್ಯವಾಗಿ ಮೂರರಿಂದ ಇಪ್ಪತ್ತನಾಲ್ಕು ಗಂಟೆಗಳವರೆಗೆ. ಈ ಮೂಲಕ ಹಣ್ಣಿನ ಸುಗಂಧ ಮತ್ತು ಟ್ಯಾನಿನ್ ಅನ್ನು ಹೊರಪದರದಿಂದ ತೆಗೆಯುವುದು ಸಾಧ್ಯವಾಗುತ್ತದೆ(ಟ್ಯಾನಿನ್ ಅನ್ನು ಹೊರಹೊಮ್ಮಿಸುವ ಉದ್ದೇಶವು ಹೆಚ್ಚಿನ ಬೆಂಟೋನೈಟ್ ಸೇರ್ಪಡೆ ಇಲ್ಲದೆಯೇ ಪ್ರೋಟೀನ್ ಗಳ ಉತ್ಪಾದನೆಯನ್ನು ಪ್ರೋತ್ಸಾಹಿಸುವುದು) ಹಾಗೂ ಪೊಟಾಷಿಯಂ ಕಣಗಳನ್ನು ಹೊಂದುವುದು - ಇವು ಬೈಟಾರ್ಟ್ರೇಟ್ ಹೊಮ್ಮಿಸುವಿಕೆಯಲ್ಲಿ ಪಾತ್ರವಹಿಸುತ್ತವೆ(ಟಾರ್ಟಾರ್ ನ ಕೆನೆ). ಇದರಿಂದ ಹೆಚ್ಚಿನ ಆಮ್ಲಾಂಶವುಳ್ಳ ದ್ರಾಕ್ಷಿಗಳ ರಸಕ್ಕೆ ಅವಶ್ಯವಾದ pH ಮೌಲ್ಯವೂ ಹೆಚ್ಚುತ್ತದೆ. 1970ದ ದಶಕದಲ್ಲಿ ಈ ಪದ್ಧತಿಯು ಹೆಚ್ಚಿಗೆ ಜಾರಿಯಲ್ಲಿದ್ದಿತು ಹಾಗೂ ಈಗಲೂ ಕ್ಯಾಲಿಫೋರ್ನಿಯಾದ ಸಾವಿಗ್ನನ್ ಬ್ಲಾಂಕ್ ಮತ್ತು ಷಾರ್ಡೊನ್ನೇ ಉತ್ಪಾದಕರು ಈ ಕ್ರಮವನ್ನು ಅನುಸರಿಸುತ್ತಿದ್ದಾರೆ.
ಗುಲಾಬಿ ವೈನುಗಳನ್ನು ತಯಾರಿಸುವಾಗ ಹಣ್ಣನ್ನು ಹಿಂಡಿ, ನಂತರ ದಟ್ಟಬಣ್ಣದ ಹೊರಪದರಗಳನ್ನು ರಸದೊಂದಿಗೆ ವೈನ್ ತಯಾರಿಕನು ಬಯಸುವ ಬಣ್ಣವನ್ನು ಆ ರಸವು ತಳೆಯುವವರೆಗೆ ಬಿಡಲಾಗುತ್ತದೆ. ನಂತರ ಆ ಹೊಸಮದ್ಯವನ್ನು ತೆಗೆದು, ಬಿಳಿಯ ವೈನ್ ತಯಾರಿಕೆಯ ಮಾದರಿಯಲ್ಲಿಯೇ ಹುಳಿಸುವಿಕೆಯನ್ನು ಮುಂದುವರಿಸಲಾಗುತ್ತದೆ.
ಯೀಸ್ಟ್ ಎಂಬ ನೊರೆ ಬರಿಸುವ ಅಥವಾ ಹುಳಿಯುಂಟುಮಾಡುವ ವಸ್ತುವು ಸಾಮಾನ್ಯವಾಗಿ ದ್ರಾಕ್ಷಿಯಲ್ಲಿರುತ್ತದೆ ಹಾಗೂ ಸಾಮಾನ್ಯವಾಗಿ ಅದರ ಹೊರಮೈಮೇಲೆ ಪುಡಿಯಂತೆ ಗೋಚರಿಸುತ್ತದೆ. ಈ ಪ್ರಕೃತಿಜನ್ಯ ಯೀಸ್ಟ್ ನಿಂದಲೇ ಹುಳಿಸುವಿಕೆಯನ್ನು ಮಾಡಬಹುದು, ಆದರೆ ಇರುವ ಯೀಸ್ಟ್ ನ ಆಧಾರದ ಮೇರೆಗೆ ಹುಳಿಯಾಗುವ ಈ ಕ್ರಿಯೆಯಲ್ಲಿ ದೊರಕುವ ಫಲಿತಗಳು ನಿರ್ದಿಷ್ಟವಾದುವಲ್ಲವಾದುದರಿಂದ ಸಂಸ್ಕರಿತ ಯೀಸ್ಟ್ ಅನ್ನು ಹೊಸಮದ್ಯಕ್ಕೆ ಸೇರಿಸಲಾಗುತ್ತದೆ. ಸುಧಾರಿತವಲ್ಲದ ಹುಳಿಸುವ ಪದಾರ್ಥಗಳನ್ನು ಬಳಸಿದಾಗ ಉದ್ಭವಿಸುವ ಪ್ರಮುಖ ಸಮಸ್ಯೆಗಳಲ್ಲಿ ಒಂದೆಂದರೆ ಹುಳಿಯುವಿಕೆಯು ಸಮಗ್ರತೆಯನ್ನು ತಲುಪುವುದಿಲ್ಲ; ಏಕೆಂದರೆ ಇದರಲ್ಲಿನ ಸ್ವಲ್ಪಭಾಗ ಶರ್ಕರಗಳು ಹುಳಿಯಾಗದೆ ಉಳಿದುಬಿಡುತ್ತವೆ. ಶುಷ್ಕ ವೈನ್ ಬಯಸಿದೆಡೆ ಸಿಹಿಯ ವೈನ್ ದೊರೆಯುತ್ತದೆ.ಆಗಾಗ್ಗೆ ಅಸುಧಾರಿತ ಹುಳಿಕಾರಕಗಳ ಬಳಕೆಯಿಂದ ಅಹಿತಕರವಾದ ಅಸಿಟಿಕ್ ಆಮ್ಲ(ವಿನೇಗರ್)ವು ಅಡ್ಡ-ಉತ್ಪನ್ನವಾಗಿ ಉತ್ಪಾದಿತವಾಗುತ್ತದೆ. ಪ್ರಾಥಮಿಕ ಹುಳಿಸುವಿಕೆಯ ಹಂತದಲ್ಲಿ, ಹೊಸಮದ್ಯದಲ್ಲಿನ ಶರ್ಕರಗಳನ್ನು ಯೀಸ್ಟ್ ಜೀವಕೋಶಗಳು ಸೇವಿಸಿ ಸಣಖ್ಯೆಯಲ್ಲಿ ವೃದ್ಧಿಸುತ್ತಾ ಸಾಗಿ, ಇಂಗಾಲದ ಡೈಆಕ್ಸೈಡ್ ಅನಿಲ ಮತ್ತು ಮದ್ಯ ಅನ್ನು ಉತ್ಪಾದಿಸುತ್ತವೆ. ಹುಳಿಸುವಿಕೆಯ ಸಂದರ್ಭದಲ್ಲಿನ ತಾಪಮಾನವು ಕಡೆಗೆ ದೊರೆಯುವ ವೈನ್ ನ ರುಚಿ ಮತ್ತು ಹುಳಿಯುವಿಕೆಯ ತೀವ್ರತೆಗಳೆರಡರ ಮೇಲೂ ಪರಿಣಾಮ ಬೀರುತ್ತದೆ. ಕೆಂಪು ವೈನ್ ಗಳಿಗೆ ಈ ತಾಪಮಾನವು 22 ರಿಂದ 25 °C ಇರಬೇಕು, ಮತ್ತು ಬಿಳಿಯ ವೈನ್ ಗಳಿಗೆ 15 ರಿಂದ 18 °C. ರೂಪಾಂತರಿತವಾದ ಪ್ರತಿ ಗ್ರಾಮ ಶರ್ಕರಕ್ಕೆ ಅರ್ಧ ಗ್ರಾಂನಷ್ಟು ಮದ್ಯ ತಯಾರಾಗುತ್ತದೆ; ಆದ್ದರಿಂದ 12% ಮದ್ಯ ಸಾಂದ್ರತೆ ಹೊಂದಬೇಕಾದರೆ ಹೊಸಮದ್ಯದಲ್ಲಿ 24% ಸಕ್ಕರೆಯ ಅಂಶ ಇರಬೇಕಾಗುತ್ತದೆ. ಹೊಸಮದ್ಯ(ಹೊಸಮದ್ಯವೆಂದರೆ ಹುಳಿಯಾಗಿರದ ರಸವೆಂದರ್ಥ)ದಲ್ಲಿನ ಸಕ್ಕರೆಯ ಪ್ರತಿಶತಾಂಶವನ್ನು ಅಳೆಯಲ್ಪಟ್ಟ ಸಾಂದ್ರತೆಯ ಮೇರೆಗೆ ನಿರ್ಧರಿಸಲಾಗುವುದು. ಈ ಹೊಸಮದ್ಯದ ತೂಕವನ್ನು ವಿಶಿಷ್ಟವಾಗಿ ಸಿದ್ಧಗೊಳಿಸಿದ ಹೈಡ್ರೋಮೀಟರ್ ನ ಮಾದರಿಯ ಸ್ಯಾಕ್ಕರೋಮೀಟರ್ ಬಳಸಿ ಅಳೆಯಲಾಗುತ್ತದೆ. ಉದ್ದೇಶಿತ ಮದ್ಯದ ಪ್ರತಿಶತವನ್ನು ತಲುಪಲು ಬೇಕಾದ ದ್ರಾಕ್ಷಿಯಲ್ಲಿನ ಸಕ್ಕರೆಯಂಶವು ಬಹಳವೇ ಕಡಿಮೆಯಿದ್ದರೆ ಅದಕ್ಕೆ ಸಕ್ಕರೆಯನ್ನು ಸೇರಿಸಬಹುದು (ಚ್ಯಾಪ್ಟಲೈಝೇಷನ್). ವೈನ್ ತಯಾರಿಕೆಯ ಉದ್ಯಮದಲ್ಲಿ ಚ್ಯಾಪ್ಟಲೈಝೇಷನ್ ಸ್ಥಳೀಯ ನಿಯಂತ್ರಣಗಳಿಗೆ ಬದ್ಧವಾಗಿರುತ್ತದೆ.
ಮದ್ಯದ ಹುಳಿಯುವಿಕೆಯ ಕಾಲದಲ್ಲಿ ಅಥವಾ ನಂತರ ಮ್ಯಾಲೋಲ್ಯಾಕ್ಟಿಕ್ ಹುಳಿಯುವಿಕೆಯು ಸಹ ಸಂಭವಿಸಬಹುದು; ಈ ಸಂದರ್ಭದಲ್ಲಿ ನಿರ್ದಿಷ್ಟ ವರ್ಗಕ್ಕೆ ಸೇರಿದ ಬ್ಯಾಕ್ಟೀರಿಯಾಗಳು ಮ್ಯಾಲಿಕ್ ಆಮ್ಲವನ್ನು ಅದಕ್ಕಿಂದತಲೂ ಮೆದುವಾದ ರೂಪವಾದ ಲ್ಯಾಕ್ಟಿಕ್ ಆಮ್ಲಕ್ಕೆ ಬದಲಾಯಿಸುತ್ತವೆ. ಈ ಹುಳಿಯುವಿಕೆಯನ್ನು ದ್ರಾಕ್ಷಿಗಳಿಗೆ ನಿಗದಿತ ಬ್ಯಾಕ್ಟೀರಿಯಾಗಳನ್ನು ಸೂಜಿಯಮೂಲಕ ನೀಡುವುದರ ಮೂಲಕ ಕ್ರಿಯಾಶೀಲಗೊಳಿಸಲಾಗುತ್ತದೆ.
ಒತ್ತುವಿಕೆ
ಪ್ರೆಸ್(ಒತ್ತಡಕಾರಕಗಳು)ಗಳು ದ್ರಾಕ್ಷಿಯ ಹೊರಪದರಗಳನ್ನು ಅಥವಾ ಇಡೀ ದ್ರಾಕ್ಷಿಯ ಗೊಂಚಲುಗಳನ್ನು ಒಂದು ಸ್ಥಿರವಾದ ವಸ್ತು ಹಾಗೂ ಒಂದು ಚಲಿಸುವ ವಸ್ತುವಿನ ಮಧ್ಯದಲ್ಲಿರಿಸಿ ಕ್ರಮೇಣ ಎರಡು ವಸ್ತುಗಳ ನಡುವಿನ ಅಂತರವನ್ನು ಕಡಿಮೆಗೊಳಿಸಲಾಗುತ್ತದೆ. ಆಧುನಿಕ ಪ್ರೆಸ್ ಗಳು ಪ್ರತಿ ಒತ್ತುವಿಕೆಯ ಆವರ್ತದ ಅವಧಿ ಮತ್ತು ಒತ್ತಡಗಳನ್ನು ನಿರ್ದೇಶಿಸುತ್ತವೆ, ಸಾಮಾನ್ಯವಾಗಿ ಇದು 0 ಬಾರ್ ನಿಂದ 2.0 ಬಾರ್ ವರೆಗೆ ಇರುತ್ತದೆ. ಕೆಲವೊಮ್ಮೆ ವೈನ್ ತಯಾರಕರು ಒತ್ತಲ್ಪಟ್ಟ ರಸದ ಹರಿವುಗಳನ್ನು ಬೇರ್ಪಡಿಸುವ ಒತ್ತಡಗಳನ್ನು ಆಯ್ದುಕೊಳ್ಳುತ್ತಾರೆ, ಇವನ್ನು "ಪ್ರೆಸ್ ಕಟ್ಸ್" ಎಂದು ಕರೆಯಲಾಗುತ್ತದೆ. ಒತ್ತಡ ಹೆಚ್ಚಿದಂತೆಯೇ ಹೊರಪದರಗಳಿಂದ ಹೊಮ್ಮಿ ರಸಕ್ಕೆ ಸೇರುವ ಟ್ಯಾನಿನ್ ನ ಅಂಶವೂ ಹೆಚ್ಚುತ್ತದೆ, ಪರಿಣಾಮವಾಗಿ ರಸವು ಅತೀವ ಟ್ಯಾನಿಕ್ ಅಥವಾ ಗಡುಸಾಗಿಬಿಡುತ್ತದೆ. ಬೀಜರಹಿತ ಹಣ್ಣಿನಲ್ಲಿ ದ್ರಾಕ್ಷಾರಸದ ಅಂಶಗಳು ಇರುವುದರಿಂದ(ಮೀಸೋಕಾರ್ಪ್ ಅಥವಾ ತಿರುಳಿನಲ್ಲಿ ಹೆಚ್ಚಾಗಿ ನೀರು ಮತ್ತು ಆಮ್ಲಗಳಿರುತ್ತವೆ, ಪೆರಿಕಾರ್ಪ್ ಅಥವಾ ಹೊರಪದರ, ಮತ್ತು ಬೀಜಗಳಲ್ಲಿ ಪ್ರಮುಖವಾಗಿ ಟ್ಯಾನಿನ್ ಇರುತ್ತದೆ)ಒತ್ತಿ ತಯಾರಿಸಿದ ರಸ ಅಥವಾ ವೈನ್ ನಲ್ಲಿ ಆಮ್ಲತೆ ಕಡಿಮೆಯಿರುತ್ತದೆ ಮತ್ತು pH ಸರಾಗವಾಗಿ ಹೊಮ್ಮಿದ ರಸಕ್ಕಿಂತಲು ಹೆಚ್ಚಿರುತ್ತದೆ.
ಆಧುನಿಕ ವೈನ್ ತಯಾರಿಕೆಗೆ ಮುಂಚಿನ ದಿನಗಳಲ್ಲಿ ಬಹುತೇಕ ಪ್ರೆಸ್ ಗಳು ಬ್ಯಾಸ್ಕೆಟ್ ಪ್ರೆಸ್ ಗಳಾಗಿದ್ದು, ಮರದಿಂದ ತಯಾರಿಸಲ್ಪಟ್ಟಿದ್ದು ಕೈಯಾರೆ ಚಲಾಯಿಸುವವಾಗಿದ್ದವು. ಬ್ಯಾಸ್ಕೆಟ್ ಪ್ರೆಸ್ ಗಳು ಒಂದು ಸ್ಥಿರವಾದ ಪ್ಲೇಟ್ ನ ಮೇಲೆ ಮರದ ಹಲಗೆಗಳ ಸಿಲಿಂಡರ್ ಹೊಂದಿದ್ದು, ಕೆಳಕ್ಕೆ ತಳ್ಳಲ್ಪಡಲು ಸಾಧ್ಯವಾದ ಒಂದು ಚಾಲಿತ ಪ್ಲೇಟ್ ಇರುತ್ತಿತ್ತು (ಸಾಮಾನ್ಯವಾಗಿ ಒಂದು ಕೇಂದ್ರಿತ, ಹಲಲ್ಲುಗಳುಳ್ಳ, ಥ್ರೆಡ್ ಗಳಿರುವ ಸ್ಕ್ರೂವಿನಿಂದ.) ಪ್ರೆಸ್ ಚಲಾಯಿಸುವವನು ದ್ರಾಕ್ಷಿಗಳು ಅಥವಾ ತಿರುಳನ್ನು ಮರದ ಸಿಲಿಂಡರ್ ನ ಮೇಲಿಟ್ಟು, ಮೇಲಿನ ಪ್ಲೇಟನ್ನು ಅದರ ಮೇಲಿರಿಸಿ, ರಸವು ಮರದ ಪ್ಲೇಟ್ ನಿಂದ ಹರಿಯುವವರೆಗೆ ಅದನ್ನು ಒತ್ತುತ್ತಾ ಸಾಗುವನು. ರಸದ ಹರಿವು ಕಡಿಮೆಯಾದಂತೆ, ಪ್ಲೇಟನ್ನು ಮತ್ತೆ ಕೆಳಗಿಳಿಸಲಾಗುತ್ತಿತ್ತು. ಈ ಪ್ರಕ್ರಿಯೆಯು ಪ್ರೆಸ್ ಚಲಾಯಿಸುವವನು ಯಾವ ಮಟ್ಟದಲ್ಲಿ ಹೊಮ್ಮುತ್ತಿರುವ ರಸವು ಕಳಪೆಯಿಂದು ನಿರ್ಧರಿಸುವನೋ, ಅಥವಾ ಇನ್ನು ರಸವಿಲ್ಲವೆಂದು ನಿರ್ಧರಿಸುವನೋ, ಅಲ್ಲಿಯವರೆಗೆ ಮುಂದುವರೆಯುತ್ತಿತ್ತು. 1990ರ ದಶಕದಿಂದೀಚೆಗೆ ಯಾಂತ್ರಿಕ ಬ್ಯಾಸ್ಕೆಟ್ ಪ್ರೆಸ್ ಗಳನ್ನು, ಐತಿಹಾಸಿಕ ಬ್ಯಾಸ್ಕೆಟ್ ಪ್ರೆಸ್ ಗಳು ಹೊಮ್ಮಿಸುತ್ತಿದ್ದ ಮೃದುವಾದ ಒತ್ತಡವನ್ನು ನಕಲಿಸುವ ಉದ್ದೇಶದಿಂದ, ಉತ್ತಮ ಉತ್ಪಾದಕರು ಪುನಶ್ಚೇತನಗೊಳಿಸುತ್ತಿದ್ದಾರೆ. ಬ್ಯಾಸ್ಕೆಟ್ ಪ್ರೆಸ್ ಗಳು ಇತರ ಪ್ರೆಸ್ ಗಳಿಗಿಂತಲೂ ಅಚ್ಚುಕಟ್ಟಾದ ವಿನ್ಯಾಸವನ್ನು ಹೊಂದಿರುವುದರಿಂದ, ಪ್ರೆಸ್ ನಿಂದ ಹೊರಹರಿಯುವ ಮುನ್ನ ರಸವು ಹೆಚ್ಚಿನ ದೂರವನ್ನು ಈ ಪ್ರೆಸ್ ಕೇಕ್(ಪ್ಲೇಟ್)ನ ಮೇಲೆ ಕ್ರಮಿಸುತ್ತವೆ. ಬ್ಯಾಸ್ಕೆಟ್ ಪ್ರೆಸ್ ಪರ ವಾದಿರುವವರ ಪ್ರಕಾರ, ದ್ರಾಕ್ಷಿಯ ಅಥವಾ ತಿರುಳಿನ ಈ ದೀರ್ಘಹರಿವು ಅದರಲ್ಲಿ ಇರಬಹುದಾಗಿದ್ದ ಘನವಸ್ತುಗಳನ್ನು ಶೋಧಿಸಿ, ರಸದ ಗುಣಮಟ್ಟವನ್ನು ಹೆಚ್ಚಿಸುವುದು.
ಕಂಪು ವೈನ್ ತಯಾರಿಕೆಯಲ್ಲಿ,ಪ್ರಾಥಮಿಕ ಹುಳಿಸುವಿಕೆಯ ನಂತರದ ತಿರುಳನ್ನು ಒತ್ತುವುದರ ಮೂಲಕ ಅದರಲ್ಲಿನ ಘನ ವಸ್ತುಗಳು ಮತ್ತು ರಸವನ್ನು ಬೇರ್ಪಡಿಸಲಾಗುತ್ತದೆ. ಬಿಳಿಯ ವೈನ್ ತಯಾರಿಕೆಯಲ್ಲಿ ರಸವನ್ನು ಹುಳಿಸುವಿಕೆಗೆ ಮುಂಚೆಯೇ ಬೇರ್ಪಡಿಸಲಾಗುತ್ತದೆ. ಗುಲಾಬಿ ವೈನ್ ತಯಾರಿಕೆಯಲ್ಲಿ ವೈನ್ ಗೆ ಬಣ್ಣ ಬರಿಸುವ ಸಲುವಾಗಿ ಹೊರಪದರಗಳನ್ನು ರಸದೊಂದಿಗೆ ಸಂಪರ್ಕದಲ್ಲಿ ಸ್ವಲ್ಪ ಕಾಲ ಇರಿಸಿಕೊಳ್ಳಬಹುದು; ಹಾಗಿದ್ದಲ್ಲಿ ತಿರುಳನ್ನು ಒತ್ತಲೂಬಹುದು. ವೈನ್ ಸ್ಥಿರವಾದನಂತರ ಅಥವಾ ಹಿರಿದಾದನಂತರ, ಜೀವಹೀನ ಯೀಸ್ಟ್ ನಿಂದ ವೈನ್ ಅನ್ನು ಬೇರ್ಪಡಿಸಲಾಗುವುದು ಮತ್ತು ಯಾವುದೇ ಘನವಸ್ತು (ಗಸ್ಟು) ಉಳಿದಿದದ್ದಲ್ಲಿ ಅದನ್ನು ಹೊರತೆಗೆದು ಹೊಸ ಪಾತ್ರೆಯೊಂದಕ್ಕೆ ವರ್ಗಾಯಿಸಿದನಂತರ ಹೆಚ್ಚುವರಿ ಹುಳಿಸುವಿಕೆಯನ್ನು ಕೈಗೊಳ್ಳಬಹುದು.
ಪಿಜಿಯೇಜ್
ವಾಡಿಕೆಯಂತೆ ತೆರೆದ ಹುಳಿಸುವಿಕೆಯ ತೊಟ್ಟಿಗಳಲ್ಲಿ ದ್ರಾಕ್ಷಿಗಳು ಹಿಂಡಲ್ಪಡುವ ಕ್ರಿಯೆಗೆ ವೈನ್ ತಯಾರಿಕೆಯ ಪರಿಭಾಷೆಯಲ್ಲಿ ಬಳಸುವ ಫ್ರೆಂಚ್ ಪದವೇ ಪಿಜಿಯೇಜ್. ಕೆಲವು ವಿಧದ ವೈನ್ ಗಳನ್ನು ತಯಾರಿಸಲು, ದ್ರಾಕ್ಷಿಗಳನ್ನು ಒಂದು ಕ್ರಷರ್ ಮೂಲಕ ಹಾಯಿಸಿ, ನಂತರ ತೆರೆದ ಹುಳಿಸುವಿಕೆಯ ತೊಟ್ಟಿಯಲ್ಲಿ ಹಾಕುತ್ತಾರೆ. ಹುಳಿಸುವಿಕೆಯು ಪ್ರಾರಂಭವಾಗುತ್ತಿದ್ದಂತೆಯೇ ದ್ರಾಕ್ಷಿಯ ಹೊರಪದರಗಳನ್ನು ಹುಳಿಸುವಿಕೆಯ ಕ್ರಿಯೆಯಲ್ಲಿ ಉತ್ಪತ್ತಿಯಾಗುವ ಇಂಗಾಲದ ಡೈಆಕ್ಸೈಡ್ ಅನಿಲಗಳು ಮೇಲ್ಭಾಗಕ್ಕೆ ತಳ್ಳುತ್ತವೆ. ಈ ಹೊರಪದರಗಳ ಪದರವನ್ನು ಮತ್ತು ಇತರ ಘನವಸ್ತುಗಳನ್ನು ಕ್ಯಾಪ್ ಎಂದು ಕರೆಯುತ್ತಾರೆ. ಈ ದ್ರಾಕ್ಷಿಯ ಹೊರಪದರಗಳು ಟ್ಯಾನಿನ್ ನ ಮೂಲವಾಗಿದ್ದು, ಕ್ಯಾಪ್ ಅನ್ನು ದಿನವೂ ದ್ರಾವಣದಲ್ಲಿ ಮಿಶ್ರಣ ಮಾಡಬೇಕಾಗುತ್ತದೆ ಅಥವಾ "ಗುದ್ದಿ" (ರಭಸದಿಂದ ತಳ್ಳಿ)ಒಳತಳ್ಳಬೇಕಾಗುತ್ತದೆ.ಮರಿಗೆಯ ಮೂಲಕ ಒತ್ತರಿಸಿ ಹಿಂಡುವುದು ವಾಡಿಕೆಯಲ್ಲಿದೆ.
ಶೀತಲ ಮತ್ತು ಉಷ್ಣ ಸ್ಥಿರಗೊಳುಸುವಿಕೆ
"ಉಷ್ಣ ಸ್ಥಿರಗೊಳಿಸುವಿಕೆ"ಯ ಅವಧಿಯಲ್ಲಿ, ಅಸ್ಥಿರ ಪ್ರೋಟೀನ್ ಗಳನ್ನು ಬೆಂಟೋನೈಟ್ ಬಳಸಿ ಹೀರುವುದರ ಮೂಲಕ ತೆಗೆದುಹಾಕಲಾಗುತ್ತದೆ; ಹೀಗಾಗಿ ಅವು ಬಾಟಲಿನಲ್ಲಿ ಸಿಂಪಡಣೆಗೊಳ್ಳುವುದು ತಪ್ಪಿಸಲಾಗುತ್ತದೆ.
ಮಾಧ್ಯಮಿಕ ಹಂತದ ಹುಳಿಸುವಿಕೆ ಮತ್ತು ಸಗಟು ಮಾಗಿಸುವಿಕೆ
ಆರು ತಿಂಗಳು ಹಿಡಿಯುವ ಮಾಧ್ಯಮಿಕ ಹುಳಿಸುವಿಕೆ ಮತ್ತು ಮಾಗಿಸುವ ವಿಧಾನದಲ್ಲಿ ಹುಳಿಸುವಿಕೆಯು ಮಂದಗತಿಯಲ್ಲಿ ಸಾಗುತ್ತದೆ. ವೈನ್ ನ ಆಮ್ಲಜನಕೀಕರಣವಾಗದಂತೆ ಕಾಪಾಡಲು ವೈನ್ ಅನ್ನು ಗಾಳಿಯಾಡದಂತೆ ಇರಿಸಲಾಗುತ್ತದೆ. ದ್ರಾಕ್ಷಿಯಲ್ಲಿನ ಪ್ರೋಟೀನ್ ಗಳನ್ನು ಭಿನ್ನಗೊಳಿಸಲಾಗುತ್ತದೆ ಹಾಗೂ ಉಳಿದ ಯೀಸ್ಟ್ ಜೀವಕೋಶಗಳು ಮತ್ತು ಇತರ ಸೂಕ್ಷ್ಮ ಕಣಗಳು ತಳ ಸೇರಲು ಅನುವು ಮಾಡಲಾಗುತ್ತದೆ. ಪೊಟಾಷಿಯಂ ಬೈಟಾರ್ಟ್ರೇಟ್ ಸಹ ವರ್ಷಿತವಾಗುತ್ತದೆ, ಈ ವಿಧಾನವನ್ನು ಶೀತಲ ಸ್ಥಿರಗೊಳಿಸುವಿಕೆಯ ವಿಧಾನದಿಂದ ತೀವ್ರಗೊಳಿಸಿ ಬಾಟಲೀಕರಣದ ನಂತರ ನಿರುಪದ್ರವಿ ಟಾರ್ಟ್ರೇಟ್ ಹರಳುಗಳು ಬಾಟಲಿನಲ್ಲಿ ಗೋಚರಿಸುವುದನ್ನು ತಡೆಯಬಹುದು. ಈ ವಿಧಾನಗಳ ಪರಿಣಾಮವಾಗಿ ಮೋಡದಂತಿದ್ದ ವೈನ್ ಸ್ವಚ್ಛವಾಗಿ ಗೋಚರಿಸುತ್ತದೆ. ಈ ವಿಧಾನವನ್ನು ಕೈಗೊಂಡಾಗ ವೈನ್ ಅನ್ನು ಕೆರೆದು ಗಸ್ಟು ತೆಗೆಯುವುದು ಸಾಧ್ಯ.
ಮಾಧ್ಯಮಿಕ ಹುಳಿಸುವಿಕೆಯು, ವೈನ್ ತಯಾರಕನ ಉದ್ದೇಶದ ಮೇರೆಗೆ, ಹಲವಾರು ಕ್ಯುಬಿಕ್ ಮೀಟರ್ ಗಳಷ್ಟು ಪ್ರಮಾಣವನ್ನು ಹಿಡಿಯುವಂತಹ ದೊಡ್ಡ ಸ್ಟೇಯ್ನ್ ಲೆಸ್ ಸ್ಟೀಲ್ ಪಾತ್ರೆಗಳಲ್ಲಿ, ಅಥವಾ ಓಕ್ ಬ್ಯಾರಲ್ ಗಳಲ್ಲಿ ನಡೆಸಲಾಗುತ್ತದೆ. ಓಕ್ ರಹಿತ ವೈನ್ ಸ್ಟೈನ್ ಲೆಸ್ ಸ್ಟೀಲ್ ಅಥವಾ ವೈನ್ ನ ಕೊನೆಯ ರುಚಿಯ ಮೇಲೆ ಯಾವುದೇ ಪರಿಣಾಮ ಬೀರದಂತಹ ಇತರ ವಸ್ತುಗಳಿಂದ ತಯಾರಿಸಿದ ಬ್ಯಾರಲ್ ಗಳಲ್ಲಿ ಹುಳಿಸಲಾಗುತ್ತದೆ ಬೇಕಾದ ರುಚಿಗೆ ಅನುಗುಣವಾಗಿ, ಸ್ಟೈನ್ ಲೆಸ್ ಸ್ಟೀಲ್ ನಲ್ಲಿಯೇ ಅದನ್ನು ಪ್ರಮುಖವಾಗಿ ಹುಳಿ ಬರಿಸಿಮ ಕೊಂಚ ಕಾಲ ಓಕ್ ನಲ್ಲಿರಿಸಬಹುದು ಅಥವಾ ಸಮಗ್ರವಾಗಿ ಸ್ಟೈನ್ ಲೆಸ್ ಸ್ಟೀಲ್ ಪಾತ್ರೆಯಲ್ಲೇ ನೆರವೇರಿಸಬಹುದು. ಸಂಪೂರ್ಣ ಮರದ ಬ್ಯಾರಲ್ ಗೆ ಬದಲಾಗಿ ಓಕ್ ಅನ್ನು ಮರದ್ದಲ್ಲದ ಬ್ಯಾರಲ್ ಗಳೊಡನೆ ತುಣುಕುಗಳಾಗಿ ಸೇರಿಸಬಹುದು. ಕೆಳದರ್ಜೆಯ ವೈನ್ ತಯಾರಿಕೆಯಲ್ಲಿ ಈ ವಿಧಾನವನ್ನು ಅನುಸರಿಸಲಾಗುತ್ತದೆ.
ಹವ್ಯಾಸಿ ವೈನ್ ತಯಾರಕರು ಹಲವಾರು ಬಾರಿ ವೈನ್ ತಯಾರಿಕೆಗೆ ಗಾಜಿನ ಕಾರ್ಬಾಯ್ (ದೊಡ್ಡ ಶೀಷೆ/ಪಾತ್ರೆ)ಗಳನ್ನು ಬಳಸುತ್ತಾರೆ; ಈ ಪಾತ್ರೆಗಳು (ಕೆಲವೊಮ್ಮೆ ಡೆಮಿಜಾನ್ ಗಳೆಂದು ಕರೆಯಲ್ಪಡುತ್ತವೆ)4.5 ರಿಂದ 54 ಲೀಟರ್ (1.2–14.3 US ಗ್ಯಾಲನ್ ಗಳು)ವರೆಗೆ ವೈನನ್ನು ಶೇಖರಿಸಬಲ್ಲಷ್ಟು ದೊಡ್ಡವು. ವೈನ್ ನ ಪ್ರಮಾಣ, ಬಳಸಿದ ದ್ರಾಕ್ಷಿಯ ಪ್ರಮಾಣ ಮತ್ತು ವೈನ್ ತಯಾರಕರ ಉದ್ದೇಶಗಳಿಗೆ ಅನುಗುಣವಾಗಿ ವೈನ್ ತಯಾರಿಕೆಯ ಪಾತ್ರೆಗಳನ್ನು ಬಳಸಲಾಗುತ್ತದೆ.
ಮ್ಯಾಲೋಲ್ಯಾಕ್ಟಿಕ್ ಹುಳಿಸುವಿಕೆ
ಮ್ಯಾಲೋಲ್ಯಾಕ್ಟಿಕ್ ಹುಳಿಸುವಿಕೆಯು ಲ್ಯಾಕ್ಟಿಕ್ ಆಮ್ಲದ ಬ್ಯಾಕ್ಟೀರಿಯಾಗಳು  ಮ್ಯಾಲ್ಟಿಕ್ ಆಮ್ಲವನ್ನು ಜೀವಿಯ ದೇಹಭಾಗವಾಗಿ ಮಾರ್ಪಡಿಸಿ ಮತ್ತು   ಲ್ಯಾಕ್ಟಿಕ್ ಆಮ್ಲ ಹಾಗೂ ಇಂಗಾಲದ ಡೈಆಕ್ಸೈಡ್ ಅನ್ನು ಉತ್ಪತ್ತಿ ಮಾಡಿದಾಗ ನಡೆಯುವ ಕ್ರಿಯೆ. ಇದನ್ನು ಐಚ್ಛಿಕ ಕ್ರಿಯೆಯಾಗಿ ಕೈಗೊಂಡಾಗ ಪಕ್ವವಾಗುತ್ತಿರುವ ವೈನ್ ನಲ್ಲಿ ವಿಶೇಷವಾಗಿ ಬೆಳೆಸಿದ ಬ್ಯಾಕ್ಟೀರಿಯಾಗಳ ವರ್ಗಗಳನ್ನು ಹಾಕಲಾಗುತ್ತದೆ; ಸಂಸ್ಕರಿತವಲ್ಲದ ಲ್ಯಾಕ್ಟಿಕ್ ಆಮ್ಲದ ಬ್ಯಾಕ್ಟೀರಿಯಾಗಳು ಅಕಸ್ಮಾತ್ ವೈನ್ ನಲ್ಲಿದ್ದರೂ ಈ ಕ್ರಿಯೆಯು ತನ್ನಂತೆ ತಾನೇ ಸಂಭವಿಸುತ್ತದೆ.
ಮ್ಯಾಲೋಲ್ಯಾಕ್ಟಿಕ್ ಹುಳಿಸುವಿಕೆಯು ಹೆಚ್ಚಿನ ಮ್ಯಾಲಿಕ್ ಆಮ್ಲದ ಅಂಶವಿರುವ ವೈನ್ ನ ರುಚಿಯನ್ನು ಹೆಚ್ಚಿಸುತ್ತದೆ; ಹೆಚ್ಚಿನ ಸಾಂದ್ರೆತೆಯಲ್ಲಿ ಮ್ಯಾಲಿಕ್ ಆಮ್ಲವಿರುವ ವೈನ್ ಹಿತಕರವಲ್ಲದ ಒರಟಾದ ಹಾಗೂ ಕಹಿಯಾದ ರುಚಿಯನ್ನು ಹೊಂದಿರುತ್ತದೆ, ಆದರೆ ಲ್ಯಾಕ್ಟಿಕ್ ಆಮ್ಲವು ಹೆಚ್ಚು ಮೃದುವಾದುದು ಹಾಗೂ ಕಡಿಮೆ ಹುಳಿಯಾದುದೆಂದು ಪರಿಗಣಿಸಲಾಗಿದೆ.
ಪ್ರಯೋಗಾಲಯ ಪರೀಕ್ಷೆಗಳು
ವೈನ್ ನ ಆಯಸ್ಸು ತೊಟ್ಟಿಗಳಲ್ಲೇ ಆಗಲಿ, ಬ್ಯಾರೆಲ್ ಗಳಲ್ಲೇ ಆಗಲಿ, ವೃದ್ಧಿಸುವಾಗ, ವೈನ್ ಯಾವ ಹಂತದಲ್ಲಿದೆ ಎಂದು ಅರಿಯಲು ಕಾಲಕಾಲಕ್ಕೆ ಪ್ರಯೋಗಾಲಯದಲ್ಲಿ ಪರೀಕ್ಷೆಗೆ ಒಳಪಡಿಸಲಾಗುತ್ತದೆ. ಸಾಮಾನ್ಯವಾಗಿ ನಡೆಸುವ ಪರೀಕ್ಷೆಗಳ ಪೈಕಿ °ಬ್ರಿಕ್ಸ್, pH, ಪಥಕ್ಕರಣಗೊಳಿಸಬಲ್ಲ ಆಮ್ಲತೆ, ಉಳಿಕೆ ಸಕ್ಕರೆ, ಸ್ವತಂತ್ರವಾದ ಅಥವಾ ಸಿಗುವಂತಹ ಗಂಧಕ, ಸಂಪೂರ್ಣ ಗಂಧಕ, ವಾಯುರೂಪದ ಆಮ್ಲತೆ ಮತ್ತು ಮದ್ಯದ ಪ್ರಮಾಣಗಳು ಇರುತ್ತವೆ. ಹೆಚ್ಚುವರಿ ಪರೀಕ್ಷೆಗಳ ಪೈಕಿ ದ್ರಾಕ್ಷಾರಸದ ಕೆಳಗೆ ಉಳಿದ ಕರಣೆ (ಟಾರ್ಟರ್)ಯ ಉತ್ತಮ ಪದರಗಳ ಹರಳುಗೊಳಿಸುವಿಕೆ (ಪೊಟಾಷಿಯಂ ಹೈಡ್ರೋಗನ್ ಟಾರ್ಟ್ರೇಟ್) ಮತ್ತು ಶಾಖಕ್ಕೆ ವಿರೂಪವಾಗುವ ಪ್ರೋಟೀನ್ ನ ಸಿಂಪಡಣೆಗಳು ಸೇರಿವೆ; ಈ ಅತ್ಯಾಧುನಿಕ ಪರೀಕ್ಷೆಯು ಬಿಳಿ ವೈನ್ ಗೆ ಸೀಮಿತವಾಗಿದೆ. ಈ ಪರೀಕ್ಷೆಗಳನ್ನು ವೈನ್ ತಯಾರಿಕೆಯ ಸಕಲ ಸಂದರ್ಭಗಳಲ್ಲೂ ನಡೆಸುವುದಲ್ಲದೆ ಶೀಶೆಗೆ ಹಾಕುವ ಮೊದಲೂ ಮಾಡಲಾಗುತ್ತವೆ. ಈ ಪರೀಕ್ಷೆಗಳ ಫಲಿತಾಂಶಗಳನ್ನಾಧರಿಸಿ ವೈನ್ ತಯಾರಕನು ಆ ಲಕ್ಷಣಗಳನ್ನು ಗುಣಪಡಿಸುವ ಸೂಕ್ತ ಕ್ರಮಗಳನ್ನು ಕೈಗೊಳ್ಳಬಹುದು, ಉದಾಹರಣೆಗೆ ಹೆಚ್ಚು ಗಂಧಕದ ಡೈಆಕ್ಸೈಡ್ ಅನ್ನು ಸೇರಿಸುವಿಕೆ. ಐಂದ್ರೀಯ ಪರೀಕ್ಷೆಗಳನ್ನೂ ನಡೆಸಿ, ಫಲಿತಾಂಶಕ್ಕನುಗುಣವಾಗಿ ಪರಿಹಾರಗಳನ್ನು ಅಳವಡಿಸಲಾಗುವುದು; ಉದಾಹರಣೆಗೆ ವೈನ್ ನ ರುಚಿಯನ್ನು ಮೃದುಗೊಳಿಸಲು ಹೆಚ್ಚಿನ ಪ್ರೋಟೀನ್ ಅನ್ನು ಸೇರಿಸುವಿಕೆ.
ಬ್ರಿಕ್ಸ್ ಪರೀಕ್ಷೆಯನ್ನು ಪ್ರಯೋಗಾಲಯದಲ್ಲಾಗಲೀ ಅಥವಾ ವೈನ್ ತಯಾರಿಕೆಯ ಕ್ಷೇತ್ರದಲ್ಲಾಗಲೀ ನಡೆಸಿ ಸಕ್ಕರೆಯ ಅಂಶವನ್ನು ತ್ವರಿತವಾಗಿ ಅರಿಯಬಹುದು. ಬ್ರಿಕ್ಸ್ ಅನ್ನು ಸಾಮಾನ್ಯವಾಗಿ ರಿಫ್ರ್ಯಾಕ್ಟೋಮೀಟರ್ ನಿಂದ ಅಳೆಯಲಾಗುತ್ತದೆ; ಇತರ ವಿಧಿಗಳಿನ್ನು ಹೈಡ್ರೋಮೀಟರ್ ನಿಂದ ಅಳೆಯಲಾಗುತ್ತದೆ. ಸಾಮಾನ್ಯವಾಗಿ, ಕಡಿಮೆ ಬೆಲೆಯ ಹೈಡ್ರೋಮೀಟರ್ ಅನ್ನೇ ಬಳಸಲಾಗುತ್ತದೆ. ಮತ್ತೂ ಕರಾರುವಾಕ್ಕಾದ ಸಕ್ಕರೆಯ ಪ್ರಮಾಣದ ಅಳತೆ ಮಾಡಬಯಸಿದಾಗ ಎಲ್ಲಾ ಅಳತೆಗಳೂ ಆ ಅಳತೆಗಳು ತೋರಿಸಲ್ಪಟ್ಟ ಸಮಯದಲ್ಲಿನ ತಾಪಮಾನದಿಂದ ಪ್ರಭಾವಿತವಾಗಿರುತ್ತದೆ ಎಂದು ನೆನಪಿನಲ್ಲಿಟ್ಟುಕೊಳ್ಳಬೇಕು. ಈ ಸಾಧನೆಗಳನ್ನು ಸರಬರಾಜು ಮಾಡುವವರೇ ಸಾಮಾನ್ಯವಾಗಿ ತಿದ್ದುಪಡಿಯ ಪಟ್ಟಿಗಳನ್ನೂ ನೀಡುತ್ತಾರೆ.
ವಾಯುರೂಪದ ಆಮ್ಲತೆಯ ಪರೀಕ್ಷೆಯು ವೈನ್ ನಲ್ಲಿ ಯಾವುದಾದರೂ ಹಬೆಯಿಂದ ಭಟ್ಟಿಯಿಳಿಸಬಹುದಾದ ಆಮ್ಲಗಳು ಇದೆಯೇ ಎಂಬುದನ್ನು ದೃಢೀಕರಿಸುತ್ತದೆ. ಪ್ರಮುಖವಾಗಿ ಅಸಿಟಿಕ್ ಆಮ್ಲವಿರುತ್ತದಾದರೂ ಲ್ಯಾಕ್ಟಿಕ್, ಬ್ಯುಟೈರಿಕ್, ಪ್ರಾಪಿಯಾನಿಕ್ ಮತ್ತು ಫಾರ್ಮಿಕ್ ಆಮ್ಲಗಳೂ ಕಂಡುಬರುತ್ತವೆ. ಸಾಮಾನ್ಯವಾಗಿ ಈ ಆಮ್ಲಗಳ ಇರುವಿಕೆಯ ಪರೀಕ್ಷೆಯನ್ನು ಕ್ಯಾಶ್ ಸ್ಟಿಲ್ ಗಳಲ್ಲಿ ಮಾಡಲಾಗುತ್ತದೆ, ಆದರೆ ಈಗ ನೂತನ ಆಧುನಿಕ ವಿಧಗಳಾದ HPLC, ಅನಿಲ ವರ್ಣಮುದ್ರಣ ಮತ್ತು ಜೈವಿಕ ಯೋಗವಾಹಕೀಯ ವಿಧಾನಗಳು ಜಾರಿಯಲ್ಲಿವೆ. ಒಳ್ಳೆಯ ದ್ರಾಕ್ಷಿಗಳಲ್ಲಿ ವಾಯುರೂಪಿ ಆಮ್ಲದ ಪ್ರಮಾಣವು, ಸೂಕ್ಷ್ಮಾಣುಜೀವಿಗಳ ವೃದ್ಧಿಯ ಅಡ್ಡೋತ್ಪನ್ನವಾಗಿದ್ದು, ನಿರ್ಲಕ್ಷಿಸಬಹುದಾದ ಮಟ್ಟದ್ದಾಗಿರುತ್ತದೆ ಅಸಿಟಿಕ್ ಆಮ್ಲದ ಬ್ಯಾಕ್ಟೀರಿಯಾಗಳು ಬೆಳೆಯಲು ಆಮ್ಲಜನಕ ಅವಶ್ಯ ಎಂಬುದನ್ನು ಜ್ಞಾಪಕದಲ್ಲಿರಿಸಿಕೊಳ್ಳುವುದು ಅವಶ್ಯ. ವೈನ್ ನಲ್ಲಿನ ಗಾಳಿಯ ಅಂಶವನ್ನು ಇಲ್ಲವಾಗಿಸುವುದರಿಂದ ಹಾಗೂ ಗಂಧಕದ ಡೈಆಕ್ಸೈಡ್ ಸೇರಿಸುವುದರಿಂದ ಇವುಗಳ ಬೆಳವಣಿಗೆ ಕುಂಠಿತವಾಗುತ್ತದೆ. ಕೊಳೆತ ದ್ರಾಕ್ಷಿಯನ್ನು ತಿರಸ್ಕರಿಸುವುದೂ ಅಸಿಟಿಕ್ ಆಮ್ಲದ ಬ್ಯಾಕ್ಟೀರಿಯಾಗಳಿಗೆ ಸಂಬಂಧಿತವಾದ ಸಮಸ್ಯೆಗಳಿಗೆ ಪರಿಹಾರವಾಗುತ್ತದೆ. ಗಂಧಕದ ಡೈಆಕ್ಸೈಡ್ ನ ಬಳಕೆ ಮತ್ತು ಕಡಿಮೆ-V.A. ಉತ್ಪಾದಿಸುವ ಸ್ಯಾಕ್ಕರೋಮೈಸಸ್ ವರ್ಗದ ವಸ್ತುವನ್ನು ಸೂಜಿಮದ್ದಿನ ಮೂಲಕ ನೀಡುವುದರಿಂದ ಅಸಿಟಿಕ್ ಆಮ್ಲವನ್ನು ಉತ್ಪತ್ತಿ ಮಾಡುವ ಯೀಸ್ಟ್ ನ ಕ್ರಿಯೆಗೆ ಧಕ್ಕೆಯಾಗಬಹುದು. ತೆಳು ಪರದೆಯಿಂದ ಪ್ರತ್ಯಾಕಿಸಲ್ಪಟ್ಟ ಘನವಲ್ಲದ ವಸ್ತುಗಳು ಜಿನುಗಿ ಮಿಶ್ರವಾಗುವ ಕ್ರಿಯೆಯಾದ ಆಸ್ಮಾಸಿಸ್ ನ ಪ್ರತಿ-ರೂಪವಾದ ರಿವರ್ಸ್ ಆಸ್ಮಾಸಿಸ್ ಮೂಲಕವ ವಾಯುರೂಪಿ ಆಮ್ಲಗಳನ್ನು ವೈನ್ ನಿಂದ ಬೇರ್ಪಡಿಸುವುದು ನವೀನವಾಗಿ ಬಳಸಲ್ಪಡುತ್ತಿರುವ ಮಾದರಿಯಾಗಿದೆ. ಮಿಶ್ರಣ ಮಾಡುವುದೂ ಸಹಾಯಕವಾಗಬಹುದು—ಹೆಚ್ಚಿನ V.A. ಿರುವ ವೈನ್ ಅನ್ನು ಶೋಧಿಸಿ (ಸಮಸ್ಯೆಗೆ ಕಾರಣವಾದ ಜೀವಾಣುವನ್ನು ಹೊರತೆಗೆಯಲು) ಮತ್ತು ಕಡಿಮೆ V.A. ವೈನ್ ನೊಂದಿಗೆ ಮಿಶ್ರಣ ಮಾಡಿ, ಐಂದ್ರಿಕ ಹೊಸ್ತಿಲಿನೊಳಗೇ (ಮಿತಿಯೊಳಗೇ) ಅಸಿಟಿಕ್ ಆಮ್ಲದ ಮಟ್ಟ ಇರುವ ಹಾಗೆ ನಿಯಂತ್ರಿಸಬಹುದು.
ಮಿಶ್ರಣ ಮತ್ತು ಸಂಸ್ಕರಣ
ಬೇಕಾದ ರುಚಿಯನ್ನು ಪಡೆಯಲು ವಿವಿಧ ಬ್ಯಾಚ್ ಗಳ ವೈನ್ ಗಳನ್ನು ಮಿಶ್ರಣಗೊಳಿಸಬಹುದು. ವಿವಿಧ ದ್ರಾಕ್ಷಿಗಳು ಮತ್ತು ಬ್ಯಾಚ್ ಗಳಿಂದ ವಿವಿಧ ಪರಿಸ್ಥಿತಿಗಳಲ್ಲಿ ತಯಾರಾದ ವೈಬ್ ಗಳನ್ನು ಮಿಶ್ರಣ ಮಾಡುವುದರ ಮೂಲಕ ವೈನ್ ತಯಾರಕನು ವೈನ್ ನಲ್ಲಿ ತಾನು ಮನಗಂಡ ನ್ಯೂನತೆಗಳನ್ನು ಸರಿಪಡಿಲಸಬಹುದು. ಈ ಹೊಂದಾವಣೆಗಳು ಟ್ಯಾನಿನ್ ನ ಮಟ್ಟವನ್ನು ಸರಿಹೊಂದಿಸುವಷ್ಟು ಸರಳವಾದುದೂ ಆಗಿರಬಹುದು ಮತ್ತು ಒಂದೇ ರುಚಿಯನ್ನು ಪಡೆಯಲು ವಿವಿಧ ವಿಧಗಳ ಮತ್ತು ಕಾಲಮಾನಗಳ ವೈನ್ ಗಳನ್ನು ಮಿಶ್ರಣ ಮಾಡುವಸ್ಟು ಸಂಕೀರ್ಣವೂ ಆಗಿರಬಹುದು.
ವೈನ್ ತಯಾರಿಕೆಯಲ್ಲಿ ಸಂಸ್ಕರಣಗೊಳಿಸುವ ವಸ್ತುಗಳನ್ನು ಟ್ಯಾನಿನ್ ಗಳನ್ನು ತೆಗೆಯಲು,ಒಗರನ್ನು ಕಡಿಮೆಗೊಳಿಸಲು ಮತ್ತು ವೈನ್ ಅನ್ನು ಘನೀಕೃತಗೊಳಿಸುವ ಸೂಕ್ಷ್ಮಾಣುಗಳನ್ನು ತೊಡೆಯಲು ಬಳಸಲಾಗುತ್ತದೆ. ವೈನ್ ತಯಾರಕರು ಯಾವ ಸಂಸ್ಕರಣಕಾರಕಗಳನ್ನು ಬಳಸಬೇಕೆಂದು ನಿರ್ಧರಿಸುತ್ತಾರೆ ಮತ್ತು ಇವು ಉತ್ಪನ್ನದಿಂದ ಉತ್ಪನ್ನಕ್ಕೆ, ಮತ್ತು ಬ್ಯಾಚ್ ನಿಂದ ಬ್ಯಾಚ್ ಗೆ ಬೇರೆಯವೇ ಆಗಿರಬಹುದು (ಸಾಮಾನ್ಯವಾಗಿ ಆ ವರ್ಷ ಬಳಸಿದ ದ್ರಾಕ್ಷಿಯನ್ನವಲಂಬಿಸುತ್ತದೆ).
ಜಿಲಾಟಿನ್ ವೈನ್ ತಯಾರಿಕೆಯಲ್ಲಿ ಶತಮಾನಗಳಿಂದಲೂ ಬಳಸಲ್ಪಡುತ್ತಿದೆ ಮತ್ತು ಇದು ವೈನ್ ಅನ್ನು ಸಂಸ್ಕರಣಗೊಳಿಸಲು ಅಥವಾ ಶುದ್ಧೀಕರಿಸಲು ಸಂಪ್ರದಾಯಬದ್ಧ ವಿಧಾನವೆಂದೇ ಗುರುತಿಸಲ್ಪಟ್ಟಿದೆ. ಟ್ಯಾನಿನ್ ಉಪಸ್ಥಿತಿಯನ್ನು ಕಡಿಮೆಗೊಳಿಸಲು ಉಪಯೋಗಿಸುವ ಸರ್ವೇಸಾಮಾನ್ಯ ವಸ್ತುವೂ ಇದೇ ಆಗಿದೆ. ಸಾಮಾನ್ಯವಾಗಿ ಯಾವುದೇ ಜೆಲಾಟಿನ್ ವೈನ್ ನಲ್ಲಿ ಉಳಿಯುವುದಿಲ್ಲ; ಏಕೆಂದರೆ ಅದು ವೈನ್ ನ ಅಂಶಗಳೊಡನೆ ಶುದ್ಧೀಕರಣಕ್ರಿಯೆಯಲ್ಲಿ ಪ್ರತಿಕ್ರಿಯಿಸಿದಾಗ ಅವುಗಳೊಡನೆ ಸೇರಿದ ಮಡ್ಡಿಯಂತಾಗುತ್ತದೆ ಮತ್ತು ಈ ಮಡ್ಡಿಯು ಬಾಟಲೀಕರಣದ ಮುಂಚಿನ ಶೋಧಿಸುವಿಕೆಯಲ್ಲಿ ಹೊರಬೀಳುತ್ತದೆ.
ಕೆಲವು ಸುಗಂಧಭರಿತ ವೈನ್ ಗಳಲ್ಲಿ ಜೇನುತುಪ್ಪ ಅಥವಾ ಮೊಟ್ಟೆಯ-ಹಳದಿಯ ಅಂಶಗಳಿರುತ್ತವೆ.
ಸಂರಕ್ಷಕಗಳು
ವೈನ್ ತಯಾರಿಕೆಯಲ್ಲಿ ಸರ್ವೇಸಾಮಾನ್ಯವಾಗಿ ಬಳಸುವ ಸಂರಕ್ಷಕವೆಂದರೆ ಗಂಧಕದ ಡೈಆಕ್ಸೈಡ್. ಇದನ್ನು ಸೋಡಿಯಂ ಅಥವಾ ಪೊಟಾಷಿಯಂ ಮೆಟಾಬೈಸಲ್ಫೇಟ್ ಅನ್ನು ಸೇರಿಸುವುದರಿಂದ ಪಡೆಯಬಹುದು. ಮತ್ತೊಂದು ಪ್ರಯೋಜನಕಾರಿ ಸಂರಕ್ಷಕವೆಂದರೆ ಪೊಟಾಷಿಯಂ ಸೋರ್ಬೇಟ್.
ಗಂಧಕದ ಡೈಆಕ್ಸೈಡ್ ನದು ಎರಡು ಪ್ರಮುಖ ಕಾರ್ಯಗಳಿವೆ; ಮೊದಲನೆಯದಾಗಿ ಅದು ಸೂಕ್ಷ್ಮಾಣುವಿರೋಧಿ ವಸ್ತು, ಎರಡನೆಯದಾಗಿ ಅದು ಆಮ್ಲಜನಕಕರಣದ ವಿರೋಧಿ. ಬಿಳಿಯ ವೈನ್ ಅನ್ನು ತಯಾರಿಸುವಾಗ ಇದನ್ನು ಹುಳಿಸುವಿಕೆಗೆ ಮುಂಚೆ ಸೇರಿಸಬಹುದು ಮತ್ತು ಮದ್ಯದ ಹುಳಿಸುವಿಕೆಯು ಮುಗಿದ ತಕ್ಷಣ ಸೇರಿಸಬಹುದು. ಮದ್ಯದ ಹುಳಿಯುವಿಕೆಯ ನಂತರ ಸೇರಿಸಿದರೆ ಅದು ಮ್ಯಾಲೋಲ್ಯಾಕ್ಟಿಕ್ ಹುಳಿಯುವಿಕೆಯನ್ನು ತಡೆಗಟ್ಟಲು ಅಥವಾ ನಿಲ್ಲಿಸಲು ಸಹಾಯಕವಾಗುತ್ತದೆ, ಬ್ಯಾಕ್ಟೀರಿಯಾಗಳಿಂದ ಆಗುವ ಕೆಡುಕನ್ನು ತಡೆಯುತ್ತದೆ ಮತ್ತು ಆಮ್ಲಜನಕದ ಜಖಂಗೊಳಿಸುವ ಪರಿಂಆಮಗಳಿಂದ ವೈನ್ ಅನ್ನು ಕಾಪಾಡುತ್ತದೆ. ಗಂಧಕದ ಡೈಆಕ್ಸೈಡ್ ಅನ್ನು ಪ್ರತಿ ಲೀಟರ್ ಗೆ 100 ಮಿಲಿಗ್ರಾಂ ನಷ್ಟು ಸೇರಿಸಬಹುದು, ಆದರೆ ದೊರೆಕುವ ಗಂಧಕದ ಡೈಆಕ್ಸೈಡ್ ಅನ್ನು ಆಸ್ಪಿರೇಷನ್ ವಿಧಾನದಿಂದ ಅಳೆಯಬೇಕು ಮತ್ತು ಲೀಟರ್ ಗೆ 30 ಗ್ರಾಂ ಇರುವಂತೆ ಹೊಂದಿಸಬೇಕು. ಬಾಟಲೀಕರಣದವರೆಗೆ ಇರುವಂತಹ ಗಂಧಕದ ಡೈಆಕ್ಸೈಡ್ ಅನ್ನು ಇದೇ ಪ್ರಮಾಣದಲ್ಲಿ ಇರಿಸಿಕೊಳ್ಳಬೇಕು. ಗುಲಾಬಿ ವೈನ್ ಗಳಿಗೆ ಸಣ್ಣ ಪ್ರಮಾಣದ ಸೇರ್ಪಡೆಗಳು ಅಗತ್ಯ ಹಾಗೂ ಇರುವಂತಹ ಮಟ್ಟವು ಲೀಟರ್ ಗೆ 30 ಗ್ರಾಂ ಗಿಂತಲೂ ಹೆಚ್ಚಾಗಬಾರದು.
ಕೆಂಪು ವೈನ್ ಅನ್ನು ತಯಾರಿಸುವಾಗ, ಹುಳಿಸುವಿಕೆಗೆ ಮುಂಚೆ ಬಣ್ಣವನ್ನು ಸ್ಥಿರಗೊಳಿಸಲು ಗಂಧಕದ ಡೈಆಕ್ಸೈಡನ್ನು ಹೆಚ್ಚಿನ ಪ್ರಮಾಣದಲ್ಲಿ (ಲೀಟರ್ ಗೆ ನೂರು ಮಿಲಿಗ್ರಾಂವರೆಗೆ) ಬಳಸಬಹುದು. ಇಲ್ಲದಿದ್ದರೆ ಅದನ್ನು ಮ್ಯಾಲೋಲ್ಯಾಕ್ಟಿಕ್ ಹುಳಿಸುವಿಕೆಯ ಕೊನೆಯಲ್ಲಿ ಬಳಸಲಾಗುತ್ತದೆ ಮತ್ತು ಬಿಳಿಯ ವೈನ್ ನಲ್ಲಿನ ಕಾರ್ಯಗಳನ್ನೇ ಇಲ್ಲಿಯೂ ಅದು ಎಸಗುತ್ತದೆ. ಆದರೆ, ಸಣ್ಣ ಪ್ರಮಾಣದ ಸೇರಿಸುವಿಕೆಗಳು (ಸುಮಾರು ಲೀಟರ್ ಗೆ 20 ಗ್ರಾಂ ನಂತೆ) ಕೆಂಪು ವರ್ಣಕಾರಕಗಳು ಬಿಳಿಚಿಕೊಳ್ಳದಂತೆ ತಡೆಯಲು ಅಗತ್ಯ ಹಾಗೂ ಇದೇ ಇಪ್ಪತ್ತು ಮಿಲಿಗ್ರಾಂ ಮಟ್ಟವನ್ನೇ ಕಡೆಯವರೆಗೆ ಕಾಪಾಡಿಕೊಳ್ಳಬೇಕು. ಅಲ್ಲದೆ, ಸಣ್ಣ ಪ್ರಮಾಣಗಳನ್ನು (ಸುಮಾರು ಲೀಟರ್ ಗೆ ಇಪ್ಪತ್ತು ಗ್ರಾಂ ನಂತೆ) ಮದ್ಯದ ಹುಳಿಯುವಿಕೆಯ ನಂತರ ಹಾಗೂ ಮ್ಯಾಲೋಲ್ಯಾಕ್ಟಿಕ್ ಹುಳಿಯುವಿಕೆಗೆ ಮೊದಲು ಕೆಂಪು ವೈನ್ ಗೆ ಸೇರಿಸಬಹುದು; ಇದರಿಂದ ಸಣ್ಣ ಪ್ರಮಾಣದ ಆಮ್ಲಜನಕೀಕರಣ ಮತ್ತು ಅಸಿಟಿಕ್ ಆಮ್ಲದ ಬ್ಯಾಕ್ಟೀರಿಯಾಗಳ ವೃದ್ಧಿಯನ್ನು ತಡೆಯಬಹುದು.
ಗಂಧಕದ ಡೈಆಕ್ಸೈಡ್ ಅನ್ನು ಬಳಸದಿದ್ದರೆ, ವೈನ್ ತಯಾರಿಕಾ ವಿಧಾನವು ಎಷ್ಟೇ ಶುಚಿಕರವಾಗಿದ್ದರೂ, ಶುಚಿಭರಿತವಾಗಿದ್ದರೂ,ತಯಾರಿಸಲ್ಪಟ್ಟ ವೈನ್ ಬ್ಯಾಕ್ಟೀರಿಯಾಗಳ ಧಾಳಿಯಿಂದ ಹಾಳಾಗಬಹುದು.
ಪೊಟಾಷಿಯಂ ಸೊರ್ಬೇಟ್ ಯೀಸ್ಟ್ ಸೇರಿದಂತೆ ಬೂಚಿಗಳು ಬೆಳೆಯದಿರುವಂತೆ ತಡೆಯುವಲ್ಲಿ ಪರಿಣಾಕಾರಿಯಾದುದು; ವಿಶೇಷತಃ ಬಾಟಲಿನಲ್ಲಿರುವ ಸಿಹಿ ವೈನ್ ಗಳಲ್ಲಿ. ಆದರೆ, ಒಂದು ಸಮಸ್ಯೆಯೆಂದರೆ ಸೊರ್ಬೇಟ್ ಜೆರಾನಿಯೋಲ್ ಜೀವಾಂಗವಾಗಿ ಬದಲಾಗುತ್ತದೆ; ಇದು ಬಹಳ ಪ್ರಬಲ ಹಾಗೂ ಭಾರೀ ಅಹಿತಕರ ಅಡ್ಡೋತ್ಪತ್ತಿಯು ಉತ್ಪನ್ನವಾಗುದ ಸಾಧ್ಯತೆಯಿರುತ್ತದೆ. ಇದನ್ನು ತಪ್ಪಿಸಬೇಕಾದರೆ ವೈನ್ ಅನ್ನು ಚೆನ್ನಾಗಿ ಬಿಸಿನೀರಿನಲ್ಲಿ ತೊಳೆದ ಬಾಟಲಿಗಳಲ್ಲಿ ಶೇಖರಿಸಬೇಕು ಅಥವಾ ಸಾಕಷ್ಟು ಗಂಧಕದ ಡೈಆಕ್ಸೈಡ್ ಅನ್ನು ಸೇರಿಸುವುದರ ಮೂಲಕ ಬ್ಯಾಕ್ಟೀರಿಯಾಗಳ ಬೆಳವಣಿಗೆಯನ್ನು ಕುಂಠಿತಗೊಳಿದಬೇಕು. ಆವಿ/ಶಾಖದಿಂದ ಶುದ್ಧೀಕೃತವಾದ ಬಾಟಲೀಕರಣದಲ್ಲಿ ಶೋಧಿಸುವಿಕೆಯೂ ಒಂದು ಅಂಗವಾಗಿರುತ್ತದೆ.
ಶೋಧಿಸುವಿಕೆ
ವೈನ್ ತಯಾರಿಕೆಯಲ್ಲಿ ಶೋಧಿಸುವಿಕೆಯನ್ನು ಎರಡು ಗುರಿಗಳನ್ನು ಸಾಧಿಸಲು ಕೈಗೊಳ್ಳಲಾಗುತ್ತದೆ - ಕಲ್ಮಷಗಳನ್ನು ತೆಗದು ಶುದ್ಧಗೊಳಿಸುವಿಕೆ ಮತ್ತು ಸೂಕ್ಷ್ಮಾಣುಗಳ ಸ್ಥಿರಗೊಳಿಸುವಿಕೆ. ಶುದ್ಧೀಕರಣದಲ್ಲಿ ವೈನ್ ನೋಡಲು ಅಂದವಾಗಿ ಕಾಣದಂತೆ ಮಾಡುವಂತಹ ದೊಡ್ಡ ಕಣಗಳನ್ನು ತೆಗೆದುಬಿಡಲಾಗುತ್ತದೆ. ಸೂಕ್ಷ್ಮಾಣುಗಳ ಸ್ಥಿರೀಕರಣದಲ್ಲಿ ವೈನ್ ನ ಸ್ಥಿರತೆಗೆ ಭಂಗ ತರುವ ಸೂಕ್ಷ್ಮಾಣುಗಳನ್ನು ಹೊರಕಾಕಿ, ಮರು-ಹುಳಿಸುವಿಕೆ ಅಥವಾ ಹಾಳಾಗುವಿಕೆಯ ಸಾಧ್ಯತೆಗಳನ್ನು ಕಡಿಮೆ ಮಾಡಲಾಗುತ್ತದೆ.
ಶುದ್ಧೀಕರಣ ಕ್ರಿಯೆಯು ಕಣಗಳನ್ನು ಹೊರಹಾಕುವ ಕಾರ್ಯಕ್ಕೆ ಸಂಬಂಧಿಸಿದುದಾಗಿದೆ; ನಾಜೂಕಿಲ್ಲದ ನುಣುಪಿಗೆ ಐದರಿಂದ ಹತ್ತು ಮೈಕ್ರೋಮೀಟರ್ ಮತ್ತು ಒಂದರಿಂದ 4 ಮೈಕ್ರೋಮೀಟರ್ ಗಿಂತಲೂ ಹೆಚ್ಚಿನ ಅಳತೆಯವು ಶುದ್ಧೀಕರಣಕ್ಕೆ ಅಥವಾ ನುಣುಪುಗೊಳಿಸುವಿಕೆಗೆ. ಸೂಕ್ಷ್ಮಾಣುಗಳ ಸ್ಥಿರಗೊಳ್ಳುವಿಕೆಗೆ ಕಡಿಮೆಯೆಂದರೆ 0.65 ಮೈಕ್ರೋಮೀಟರ್ ವರೆಗೆ ಶೋಧಿಸಬೇಕಾಗುತ್ತದೆ. ಆದಾಗ್ಯೂ, ಈ ಮಟ್ಟದ ಶೋಧಿಸುವಿಕೆಯಿಂದ ವೈನ್ ನ ಬಣ್ಣ ಮತ್ತು ತನುವು ಹಗುರವಾಗಬಹುದು/ತೆಳುವಾಗಬಹುದು ಸೂಕ್ಷ್ಮಾಣುಗಳ ಸ್ಥಿರಗೊಳಿಸುವಿಕೆಯಿಂದ ಸಮಗ್ರ ದೋಷಭರಿತ ಅಣುಗಳು ಹೊರಹೋಗುವುವೆಂದೇನಿಲ್ಲ. ಸಾಕಷ್ಟು ಪ್ರಮಾಣದ ಯೀಸ್ಟ್ ಮತ್ತು ಬ್ಯಾಕ್ಟೀರಿಯಾಗಳನ್ನು ಹೊರಹಾಕುವುದಷ್ಟೇ ಈ ಸ್ಥಿರೀಕರಣದಿಂದಾಗುವ ಸಾಧನೆ.
ವೈನ್ ತಯಾರಕರು
ವಾಡಿಕೆಯಾಗಿ ವಿಂಟ್ನರ್ ಎಂದು ಕರೆಯಲ್ಪಡುವ, ವೈನ್ ತಯಾರಕ ಎಂದರೆ ವೈನ್ ಸಿದ್ಧಗೊಳಿಸುವುದರಲ್ಲಿ ನಿರತನಾದ ವ್ಯಕ್ತಿ. ಇಂತಹ ವ್ಯಕ್ತಿಗಳನ್ನು ಸಾಮಾನ್ಯವಾಗಿ ವೈನೋತ್ಪನ್ನ ಘಟಕಗಳು ಅಥವಾ ವೈನ್ ಕಂಪನಿಗಳು ಉದ್ಯೋಗದಲ್ಲಿರಿಸಿಕೊಳ್ಳುತ್ತವೆ.
ಬಾಹ್ಯ ಕೊಂಡಿಗಳು
ವರ್ಗ:ವೈನ್‌ ವರ್ಗ:ವೈನ್ ವಿಜ್ಞಾನ ವರ್ಗ:ಹುಳಿಸುವಿಕೆ (ಆಹಾರ)
ದ್ರಾಕ್ಷಿ
ಜನಪ್ರಿಯ ದ್ರಾಕ್ಷಿ
ದ್ರಾಕ್ಷಿ ಸಸ್ಯಶಾಸ್ತ್ರೀಯ ಜಾತಿ ವೀಟಿಸ್‍ನ ಪರ್ಣಪಾತಿ ಮರದಂಥ ಬಳ್ಳಿಗಳ ಒಂದು ಹಣ್ಣು ಬಿಡುವ ಬೆರಿ. ದ್ರಾಕ್ಷಿಯನ್ನು ಹಸಿಯಾಗಿ ತಿನ್ನಬಹುದು ಅಥವಾ ಅದನ್ನು ವೈನ್, ಜ್ಯಾಮ್, ರಸ, ಜೆಲಿ, ದ್ರಾಕ್ಷಿ ಬೀಜದ ಸಾರ, ಒಣದ್ರಾಕ್ಷಿ, ವಿನಿಗರ್, ಮತ್ತು ದ್ರಾಕ್ಷಿ ಬೀಜದ ಎಣ್ಣೆಯನ್ನು ತಯಾರಿಸಲು ಬಳಸಬಹುದು. ದ್ರಾಕ್ಷಿ ಪಕ್ವವಾಗುವ ಅವಧಿಯಿರದ ಪ್ರಕಾರದ ಹಣ್ಣು, ಸಾಮಾನ್ಯವಾಗಿ ಗೊಂಚಲುಗಳಲ್ಲಿ ಕಂಡು ಬರುತ್ತವೆ.
ಪೌಷ್ಟಿಕಾಂಶಗಳು
ದ್ರಾಕ್ಷಿಯು ಹಲವಾರು ಪೌಷ್ಟಿಕಾಂಶಗಳ ಖಣಜವಾಗಿದ್ದು ಅವು ಇಂತಿವೆ.
ಛಾಯಾಂಕಣ
=dj=ಉಲ್ಲೇಖ== ವರ್ಗ:ಹಣ್ಣುಗಳು
ದೇವನಯ್ಯ ಪವನರ್
ದೇವನಯ್ಯ ಪವನರ್- ಇವರು ಜಿ.ದೇವನಯ್ಯನ್ ನಾನಾಮುತ್ತನ್ ತೇವನಯ್ಯನ್ ಎಂಬ ಹೆಸರಿನಿಂದ ಸಹ ಪ್ರಸಿದ್ದರಾಗಿದಾರೆ. ಇವರ ಕಾಲ ೧೯೦೨-೧೯೮೧. ಇವರು ಅನೇಕ ಪುಸ್ತಕಗಳನ್ನು ಬರೆದಿದ್ದಾರೆ. ದೇವನಯ್ಯ ಪವನರ್ ರವರು ಭಾರತೀಯ ತಮಿಳು ಲೇಖಕರಲ್ಲಿ ಬಹಳ ಮುಖ್ಯ ಸ್ಥಾನವನ್ನು ಪಡೆದಿದ್ದಾರೆ. ಇದರ ಜೊತೆಗೆ ತಮಿಳ್ ಭಾಷೆಯಲ್ಲಿ ಸಂಸ್ಕೃತ ಪದಗಳ ಬಳಕೆಯನ್ನು ತಡೆಯುವಲ್ಲಿ ಹೋರಾಟವನ್ನು ಮಾಡಿದವರು. ಆ ಹೋರಾಟದಲ್ಲಿ ಅತಿ ಮುಖ್ಯ ಸ್ಥಾನವನ್ನು ವಹಿಸಿದರು. ೧೯೬೬ರಲ್ಲಿ ದೇವನಯ್ಯ ಪವನರ್ ರವರು ತಮಿಳು ಭಾಷೆಯು ಜಗತ್ತಿನ ಪುರಾತನ ಭಾಷೆಗಳಲ್ಲಿ ಒಂದು ಎಂದು ಹೇಳಿದರು, ತಮಿಳು ಭಾಷೆ ಇಂದು ಬಳಕೆಯಲ್ಲಿರುವ ಅನೇಕ ಭಾಷೆಗಳಿಗೆ ಮೂಲವೆಂದು ಜಗತ್ತಿಗೆ ಸಾರಿದರು.
ದೇವನಯ್ಯ ಪವನರ್ ಲೇಖಕರಾಗಿ ಮಾತ್ರವಲ್ಲದೆ ಕವಿಗಳಾಗಿ ಅನೇಕ ಪದ್ಯಗಳನ್ನು ಬರೆದು, ಶಬ್ಧಕೋಶಗಳನ್ನು ಸಹ ರಚಿಸಿದ್ದಾರೆ. ಸೆನ್ ತಮಿಳ್ ಸೆಲ್ವರ್ ಎಂಬ ತಲೆಬರಹ ಅವರ ಅನುಗ್ರಹಿಕೆಯಾಗಿದೆ, ೧೯೭೯ ರಲ್ಲಿ ತಮಿಳ್ ನಾಡಿನ ಸರಕಾರ ಅನುವೋದನೆಯನ್ನು ನೀಡಿತು.
ಜೀವನ
ಜ್ಙಾನಮುತ್ತುದೇವನಯ್ಯ ಪವನರ್ ತಮಿಳುನಾಡಿನ ಸಂಕರನ್ ಕೋವಿಲ್ ಎಂಬ ಸ್ಥಳದಲ್ಲಿ ಕ್ರಿ.ಶ. ೧೯೦೭, ಫೇಬ್ರವರಿ ೭ನೇ ರಂದು ಜನಿಸಿದರು. ಅವರ ತಂದೆಯ ಹೆಸರು ಜ್ಙಾನಮುತ್ತು ದೇವನದ್ರರ್ ಮತ್ತು ಅವರ ತಾಯಿ ಹೆಸರು ಪರಿಪೂರಾನಂ ಅಮ್ಮಯಾರ್. ಅವರು ತಮ್ಮ ಪ್ರಾಥಮಿಕ ಮತ್ತು ಪ್ರೌಢ ಶಿಕ್ಷಣವನ್ನು ಪಾಳಯಂಕೋಟ್ಯೆನಲ್ಲಿರುವ ಸಿ.ಎಂ.ಜೆ.ಪ್ರೌಢ ಶಾಲೆಯಲ್ಲಿ ಮುಗಿಸಿದರು ಮದ್ರಾಸ್ ವಿಶ್ವವಿದ್ಯಾನಿಲಯದಲ್ಲಿ ಶಿಕ್ಷಣದ ತರಬೇತಿಯನ್ನು ಪಡೆದರು, ನಂತರ ಇವರು ಮುರುಮ್ಬುನಲ್ಲಿಯೇ ಶಿಕ್ಷಕರಾಗಿ ತಮ್ಮ ವೃತ್ತಿಯನ್ನು ಆರಂಭಿಸಿದರು.
೭೫೦*೮೯೦px|thumbnail|right|ತಮಿಳುನಾಡು ಅವರ ಮದುವೆ ೧೯೩೦ರಲ್ಲಿ ನಡೆಯಿತು. ಅವರು ನಾಲ್ಕು ಗಂಡು ಮತ್ತು ಒಂದು ಹೆಣ್ಣು ಮಗುವಿನ ತಂದೆಯಾದರು. ಅವರ ಮುಂದಿನ ಪೀಳಿಗೆಯವರು ಇಂದಿನ ಸೇಲಂ ನಗರದಲ್ಲಿ ವಾಸಿಸುತ್ತಿದ್ದಾರೆ. ೧೯೮೧ರಲ್ಲಿ ಇವರು ತಮಿಳುನಾಡಿನ ಮದುರೈನಲ್ಲಿ ಕಾಲವಾದರು.
ವೃತ್ತಿ
೧೯೨೨-೧೯೪೪ವರೆಗೆ ಅವರು ಅನೇಕ ಶಾಲೆಗಳಲ್ಲಿ ತಮಿಳು ಶಿಕ್ಷಕರಾಗಿ ಸೇವೆ ಸಲ್ಲಿಸಿದ್ದರು, ಇದರ ಜೊತೆಗೆ ಅವರು ದ್ರಾವಿಡ ಭಾಷೆಯ ಇತಿಹಾಸವನ್ನು ತಿಳಿಯುವಲ್ಲಿ ಆಸಕ್ತಿ ವಹಿಸಿದರು. ಇವರು ೧೯೪೪ರಿಂದ ತಮಿಳು ಅಧ್ಯಾಪಕರಾಗಿ ಮುನಿಸಿಪಲ್ ಕಾಲೇಜಿನಲ್ಲಿ ಕೆಲಸ ಮುಂದು ವರೆಸಿದರು. ಅಧ್ಯಾಪಕರಾಗಿ ೧೨ ವರುಷ ಪೂರೈಸಿದ ನಂತರ (೧೯೫೬ರವರೆಗೆ) ಅವರು ಅಣ್ಣಮಲೈ ವಿಶ್ವವಿದ್ಯಾನಿಲಯದಲ್ಲಿ ಉಪಕುಲಪತಿಗಳಾದರು. ೭೨೦*೮೨೦px|thumbnail|right|ಅಣ್ಣಾ ವಿಶ್ವವಿದ್ಯಾನಿಲಯ ತಮಿಳು ಪುಸ್ತಕಗಳನ್ನು ಶಾಲೆ-ಕಾಲೇಜುಗಳಿಗೆ ತಯಾರಿಸುವುದರಲ್ಲಿ ಪ್ರಮುಖ ಪಾತ್ರವನ್ನು ವಹಿಸಿದರು.
ಹೋರಾಟದ ಬದುಕು
ಜಗತ್ತಿನಲ್ಲಿರುವ ಯಾವ ಭಾಷೆಗೂ ಬರದಿರುವ ಶೋಚನೀಯ ಸ್ಥಿತಿ ತಮಿಳು ಭಾಷೆಗೆ ಬಂದಿದೆ. ಬೇರೆ ಭಾಷೆಯ ಪದ ಪ್ರಯೋಗ ತಮಿಳು ಭಾಷೆಯಲ್ಲಿ ಹೆಚ್ಚಾಗಿದೆ. ಈ ರೀತಿ ಮುಂದುವರೆದರೆ ಕೊನೆಗೆ ಒಂದು ದಿನ ತಮಿಳು ಭಾಷೆ ಜಗತ್ತಿನಲ್ಲಿ ಅದೃಶ್ಯವಾಗಿಬಿಡಬಹುದು ಎಂದು ಅಭಿಪ್ರಾಯಪಡುತ್ತಾ ತಮಿಳು ಭಾಷೆಯ ಅಭಿವೃದ್ದಿಗೆ ಶ್ರಮಿಸಿದರು. ಇವರು ತಮಿಳು ಭಾಷೆ ದೇವರ ಭಾಷೆಯೆಂದೂ, ಇತರ ಭಾಷೆಗಳ ತಾಯಿಯೆಂದು ಹೇಳಿದರು. ಅವರ ಹೋರಾಟ ಮುಖ್ಯವಾಗಿ ಸಂಸ್ಕೃತ ಭಾಷಾ ಪ್ರಯೋಗದ ಬಗ್ಗೆಯಾಗಿತ್ತು. ಈ ರೀತಿ ಅಭಿಘಾತ ಸ್ಥಿತಿಗೆ ತಮಿಳು ಭಾಷೆಯು ಬರಲು ಮುಖ್ಯಕಾರಣ ಸಂಸ್ಕೃತ ಭಾಷೆಯಾಗಿದೆ ಎಂಬುದು ಅವರ ಆಲೋಚನೆಯಾಗಿತ್ತು.
ಬಾಹ್ಯ ಕೊಂಡಿಗಳು
ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೫-೧೬ ವರ್ಗ:ವಿಕಿಕ್ಲಬ್ ಕ್ರೈಸ್ಟ್ ಯೂನಿವರ್ಸಿಟಿ ರಚಿಸಿದ ಲೇಖನಗಳು
ಷರ್ವುಡ್ ಆಂಡರ್ಸನ್
ಷರ್ವುಡ್ ಆಂಡರ್ಸನ್ (ಸೆಪ್ಟೆಂಬರ್ 13, 1876 – ಮಾರ್ಚ್ 8, 1941). ಅಮೆರಿಕದ ಬರೆಹಗಾರ,ಸಣ್ಣ ಕಥೆಗಾರ.
ಆರಂಭಿಕ ಜೀವನ
ಷರ್ವುಡ್ ಆಂಡರ್ಸನ್ ಸೆಪ್ಟೆಂಬರ್ 13, 1876ರಲ್ಲಿ ಓಹಿಯೋದ ಕಾಮ್ಡೆನ್ ಎಂಬ ಸಣ್ಣ ಹಳ್ಳಿಯಲ್ಲಿ ಜನಿಸಿದನು. ೧೮೭೦ರಲ್ಲಿ ಈ ಹಳ್ಳಿಯ ಜನಸಂಖ್ಯೆ ಕೇವಲ ೬೫೦. .ಆದರೆ ಆಂಡರ್ಸನ್ ಚಿಕ್ಕವನಿದ್ದಾಗಲೇ ಇವನ ಹೆತ್ತವರು ಈ ಹಳ್ಳಿಯನ್ನು ತೊರೆದರು.ಹಲವಾರು ಸ್ಥಳಗಳ ನಂತರೆ ೧೮೮೪ರಲ್ಲಿ ಕ್ಲೈಡ್ ಎಂಬಲ್ಲಿ ಈ ಕುಟುಂಬ ನೆಲೆಸಿತು .ಕಡು ಬಡತನದಿಂದಾಗಿ ಷರ್ವುಡ್ ಬಾಲ್ಯದಲ್ಲಿಯೇ ಸಂಪಾದನೆಗೆ ತೊಡಗಬೇಕಾಯಿತು.ಇದರಿಂದಾಗಿ ಇವನ ವಿದ್ಯಾಭ್ಯಾಸಕ್ಕೆ ತೊಡಕುಂಟಾಯಿತು.ಸ್ಪ್ಯಾನಿಷ್ ಅಮೆರಿಕನ್ ಯುದ್ಧದಲ್ಲಿ ಪಾಲುಗೊಂಡು ಅನಂತರ ಕೆಲಕಾಲ ಬಣ್ಣದ ಕಾರ್ಖಾನೆಯೊಂದರ ವ್ಯವಸ್ಥಾಪಕನಾಗಿ ಕೆಲಸ ಮಾಡಿದ.
ಸಾಹಿತ್ಯ ರಚನೆ
ವಿಂಡಿ ಮೆಕ್ ಫರ್‍ಸನ್ಸ್ ಸನ್ (1916), ಮಾರ್ಚಿಂಗ್ ಮೆನ್ (1917) ಮೊದಲಾದ ಕಾದಂಬರಿಗಳನ್ನು ಬರೆದರೂ ವೈನ್ಸ್‍ಬರ್ಗ್ ಓಹಿಯೊ ಎಂಬ ಕಥಾಸಂಕಲನ ಪ್ರಕಟವಾದ ಮೇಲೆ ಪ್ರಸಿದ್ಧನಾದ. ಪೂರ್‍ವೈಟ್ (1920), ಡಾರ್ಕ್ ಲಾಫ್ಟರ್ (1925), ಪರ್‍ಹ್ಯಾಪ್ಸ್ ವಿಮೆನ್(1931) ಮೊದಲಾದ ಕಾದಂಬರಿಗಳು ಯಂತ್ರಗಳ ಆಗಮನದಿಂದ ನಗರ ಜೀವನದ ನೈರ್ಮಲ್ಯ ಕದಡಿದುದನ್ನೂ ಅವುಗಳನ್ನು ಅವಲಂಬಿಸಿ ಬಿಳಿಯರ ಬದುಕು ಪಕ್ವಹೀನವಾಗುತ್ತಿರುವುದನ್ನು ಅವುಗಳಿಂದ ಪಾರಾಗುವ ಬಗ್ಗೆ ಯಾವುದೆಂಬುದನ್ನೂ ಚಿತ್ರಿಸುತ್ತವೆ. ದಿ ಟ್ರಯಂಫ್ ಆಫ್ ದಿ ಎಗ್ (1921), ಹಾರ್ಸಸ್ ಅಂಡ್ ಮೆನ್ (1923), ಡೆತ್ ಇನ್ ದಿ ವುಡ್ಸ್ (1933)- ಇವು ಆತನ ಕೆಲವು ಕಥಾ ಸಂಗ್ರಹಗಳು. ಹೋಮ್‍ಟೌನ್ ಎಂಬ ಪ್ರಬಂಧ ಸಂಕಲನ ಮರಣಾನಂತರ ಪ್ರಕಟವಾಯಿತು.
ಬಾಹ್ಯ ಸಂಪರ್ಕಗಳು
ವರ್ಗ:ಬರಹಗಾರ ವರ್ಗ:ಕಾದಂಬರಿಕಾರರು ವರ್ಗ:ಅಮೆರಿಕದ ಬರಹಗಾರರು
ಅಲೆಕ್ಸಾಂಡರ್ ಹ್ಯಾಮಿಲ್ಟನ್
ಉಲ್ಲೇಖಗಳು
ವರ್ಗ:ಅರ್ಥಶಾಸ್ತ್ರಜ್ಞರು
ಬೇಡೆನ್ ಪೊವೆಲ್
ಬೇಡನ್ ಪೊವೆಲ್ (Robert Baden-Powell, 1st Baron Baden-Powell) 1857-1941. ಬ್ರಿಟನ್ ಸೇನಾನಿ ಮತ್ತು ಸ್ಕೌಟ್ ಚಳವಳಿಯ ಸ್ಥಾಪಕ, ಸರ್ ರಾಬರ್ಟ್ ಸ್ಟೀಫನ್‍ಸನ್ ಸ್ಮಿತ್ ಬೇಡನ್ ಪೋವೆಲ್ ಈತನ ಪೂರ್ಣ ಹೆಸರು.
ಆರಂಭಿಕ ಬದುಕು
ಆಕ್ಸ್‍ಫರ್ಡಿನ ಪ್ರಾಧ್ಯಾಪಕ ಬೇಡನ್ ಪೊವೆಲನ ಆರನೆಯ ಮಗನಾಗಿ ಲಂಡನಿನಲ್ಲಿ 1857 ಫೆಬ್ರವರಿ 22 ರಂದು ಜನನ. ಸರ್ ಜಾರ್ಜ್ ಸ್ಮಿತ್ ಬೇಡನ್ ಪೊವೆಲ್ ಈತನ ಸಹೋದರ.